(Johannes) Leo Weisgerber (25 a viz C'hevrer, 1899, Metz - 8 a viz Eost, 1985, Bonn) a zo ur yezhoniour alaman ganet e Loren, un arbennigour war yezhoniezh ar yezhoù keltiek. Implijet eo bet en aozadurioù ar Stad Nazi evel sonderführer, ofiser ispisialour, e Roazhon eus 1940 da 1944.\n2 Hollc'hermanegezh hag hollgeltiegouriezh\n3 Mennozhioù pennañ war ar yezhoù\n4 Radio-Roazhon dindan e renerezh\n5 Leo Weis****, laer pe salver ar brezhoneg en ur romant savet gant Roparz Hemon?\nE dad a oa rener skol Sant-Visant e Metz e-lec'h ma krogas gant ar studi hag a veze graet en alamaneg en ur gêr a oa neuze en Impalaeriezh alaman. Mervel a reas e vamm pa oa pemp bloaz hag e dad pa oa pevarzek vloaz. Mont a reas da lise Metz. E 1917 ez eas da vrezeliñ da Flandrez evel soudard. Goude ar Brezel-bed kentañ ne c'hellas ket distreiñ d'e gêr c'henidik a oa deuet da vezañ gall. Mont a reas da skol-veur Bonn d'ober e studioù. Sevel a reas e dezenn doktorelezh diwar-benn ar skridoù kembraek a gont istor an haroz Peredur.\nKelenner eo bet e Skol-Veur Rostock (1927-1938). Da neuze en doe bec'h gant ar pennadurezhioù nazi pa voe divizet ganto serriñ eno ur skol gatolik a oa e vugale enni. Gras a gavas o vont kuit eus Rostock da skol-veur Marburg (1938-1942). Goude-se ez eo en-dro da hini Bonn (1942-1946), da hini Tübingen (1946-1952) ha da hini München (1952-1967). War e leve ez eas e 1967.\nGoude trec'h an Nazied en Europa ez eas da Sonderfürher (penn arbennigour), ur grad e framm an NSDAP hag e voe karget eus renerezh Radio-Roazhon e 1942, da lavaret eo evezhiañ ur melestradur a oa ar Wehrmacht o paeañ e c'hopridi evel pep aozadur mediaoù er broioù aloubet gantañ. Kredet e vez gant lod en deus pouezet evit ma vefe savet an emglev war doare-skrivañ ar brezhoneg e 1941. E penn ar bloaz 1944 e tistroas Leo Weisgerber da Skol-Veur Marburg hag eno e tegemeras Roparz Hemon e miz Here pa oa ar skrivagner o klask achap diouzh al luoù kevredet.\nHollc'hermanegezh hag hollgeltiegouriezhAozañ\nE 1936 e oe diazezet Kevredigezh alaman ar studioù keltiek (Deutsche Gesellschaft fur Keltische Studien) gant un nebeud politikourien (Werner Best ha Gerhard Von Tevenar) ha gant un nebeud arbennigourien evel Weisgerber. Enkorfet e oe ar gevredigezh e-barzh an Ahnenerbe, kevredigezh enklaskoù ha studioù renet gant Heinrich Himmler hag ar Waffen-SS. Eno e veze maget teoriennoù diboell ha dibennachoù war ar ouenn alaman hag hini o c'hendirvi kelt, p'o defe bet blev melen d'o fennoù bras er penn-kentañ an Istor.\nMennozhioù pennañ war ar yezhoùAozañ\nDre forzh studiañ kudennoù degaset gant an troidigezhioù e talc'has da brouiñ e vez frammet spered an dud gant framm o yezhoù. Teorienn ar sprachliche Zwischenwelt (Gweled ar bed dre ar yezh) eo hag e heulie Teorienn ar yezhoniezh jeneral a oa bet embannet gant Ferdinand de Saussure nevez oa. Hervez Weisgerber, pep kumuniezh yezhel he deus he savboent dezhi war ar bed ha ne c'hell ket bezañ heñvel-rik ouzh re ar strolladoù-tud all.Pouezañ a rae war an troioù-lavar arbennik ha perzhel a vez kavet e pep yezh ken ez eus adsterioù disheñvel ha pa vefe kavet eztaoladurioù heñvel e div yezh. Ar c'hodoù yezh a vefe ar framm pennañ e kerz an dud evit intentiñ ar bed.\nRadio-Roazhon dindan e renerezhAozañ\nUr skingomz dindan ar Stad e oa Radio-Roazhon, ur skourr da Radio-Pariz, staliet e vurevioù e-barzh Palez ar C'henwerzh e solieradurioù-nec'h an Ti-Post kreiz. Pa oa an Nazied o ren goude aloubadenn Bro-C'hall e 1940 e lakajont an arigrap war kement media a oa : kelaouennoù, skingomzioù, amsezioù kelaouiñ, tiez-embann hag all.\nGant un aozadur kreiz, anvet ar Propaganda Abteilung e veze kontrollet ha paeet ar c'hopridi. Dre gontoù al lu alaman e tremene an arc'hant.\nAnvet e voe Leo Weisgerber gant Werner Best evel rener politikel ar skingomz e Roazhon e Gwengolo 1940 hag e klaskas lakaat sevel abadennoù brezhonek evel m'en doa erbedet en e levr Das Bretonentum... (Ar vreizhadelezh... 1940) ha ne oa ket anezho e Breizh betek-hen.\nEñ a zivizas goulenn digant Roparz Hemon bezañ atebek war an abadennoù-se hag ez eas da Vrest d'e gaout e miz Meurzh 1941. Dilezel a reas Roparz Hemon e labour kelenner lise e dibenn ar bloavezh-skol hag e teuas da vezañ sekretour an abadennoù brezhonek. Da gentañ e chomas gopret gant an Deskadurezh-Stad ken na voe nac'het hen ober ganti. Gant pouez Leo Weisgerber e voe diskoulmet an dra pa voe prestet Roparz Hemon d'an "aotrouniezh aloubiñ", dezhi da baeañ e c'hopr.\nRoparz Hemon a lavaras evit en em zifenn e 1945 e oa bet resisaet gant Weisgerber e vije da sevel abadennoù brezhonek, hep live politikel ha prezegennoù, diwar-benn ar sevenadur brezhon, istor ha douaroniezh Breizh enno.\nHervez Reun Kreston e-unan, Leo Weisgerber, diwar c'houlenn Roparz Hemon ha Frañsez Debeauvais, a vefe deuet a-benn da sachañ eus an toull-bac'h an arzour harzet gant ar Gestapo e miz C'hwevrer 1941.\nLeo Weis****, laer pe salver ar brezhoneg en ur romant savet gant Roparz Hemon?Aozañ\nE barzh Diamantoù Keroulaz, ur romant-polis savet war-dro 1959 gant Roparz Hemon ez eus anv eus ul Leo Weismann a glask skrapat un dro-c'houzoug gant diamantoù hag a ya da labourat er-maez eus Breizh dindan un anv faos a zo Lenoir.\nNe c'hell ket bezañ diabeg ma ra Roparz Hemon gant hanter anv-familh un den en deus darempredet stank 3 bloavezh-pad. Ha memestra evit ar c'hoari-gerioù : wei(s) = gwenn ha Lenoir= Du. Petra a glask lavaret Roparz Hemon? Ha du eo deuet da vezañ an den a oa gwenn a-raok? Pe ne oa ket ken du ha ma veze soñjet?\nTomaz Jacquet en deus klasket diskouez eo ar brezhoneg gwir pennabeg ha sujed kuzh ar romant hag e vefe an diamantoù arouez ur yezh re viret ha goude-se lakaet da vezañ frouezhusoc'h evel m'o deus klasket tud Walarn ober.\nDas Bretonentum nach Raum, Zahl und Lebenskraft, 1940\nMuttersprache und Geistesbildung, 1929 (troet e japaneg, koreeg ha ruseg)\nDie Stellung der Sprache im Aufbau der Gesamtkultur, 2 levr., 1933-1934\nVon den Kräften der deutschen Sprache, 4 levr., 1949-1950\nDas Tor zur Muttersprache (1954)\nSprachenrecht und europäische Einheit (1959)\nÜbersetzungsfehler im Südtirol-Konflikt (1961)\nDie vier Stufen in der Erforschung der Sprachen (1963)\nGeorges Cadiou, L'hermine et la croix gammée, Paris : Mango, 2001. ISBN 2914353065\nKristian Hamon, Les nationalistes bretons sous l'Occupation, Plougastel : An Here, 2001. ISBN 2-86843-224-7\nRonan Calvez, La Radio en Langue bretonne. Roparz Hemon et Pierre-Jakez Hélias : deux rêves de la Bretagne, Presses Universitaires de Rennes 2 (PUR), 2000, ISBN 2868475345\nHenri Fréville,Archives secrètes de Bretagne : 1940-1944, Rennes : Ouest-France :1985.\nNelly Blanchard, Un agent du Reich à la rencontre des militants bretons : Leo Weisgerber, Emgleo Breiz, 2003, ISBN 978-2-86775-216-2\nAdtapet diwar « https://br.wikipedia.org/w/index.php?title=Leo_Weisgerber&oldid=1853938 »


Lorenzo il Vecchio - Wikipedia\nLorenzo il Vecchio\nLorenzo il Vecchio, pe Laorañs an Henañ, pe Lorenzo di Giovanni di Bicci (Firenze 1395-1440 Firenze) a oa un arc'hantour italian eus an Tiegezh Medici e Firenze er XVvet kantved, anezhañ ur breur yaouankoc'h da Cosimo il Vecchio, ha penn ar skourr popolano, a zeuio Cosimo Iañ de' Medici anezhañ pa vo echu gant ar skourr kentañ.\nMab e oa da Giovanni di Bicci de' Medici ha da bPiccarda Bueri, ha kelennet e voe gant Carlo Marsuppini, kanseller Republik Firenze.\nE 1416 e timezas da Ginevra di Giovanni di Amerigo Cavalcanti, ha daou vab o doe:\nFrancesco, a varvas divugel,\nPierfrancesco di Lorenzo de' Medici, tad d'ar skourr popolano eus an Tiegezh Medici.\nGinevra Cavalcanti a oa moereb da wreg Giovanni Arnolfini.\nLorenzo a eas da-heul e vreur Cosimo pan eas da Ferrara, Verona ha Vicenza da vare ar vosenn e Firenze (1430).\nE 1433 e klaskas sevel un arme da zieubiñ Cosimo pa voe harzet ha tamallet dezhañ bezañ tirant. Diwezhatoc'h ez eas d'e gaout da Venezia hag e tistroas gantañ da Firenze war an ton bras goude distaolet an tamalloù graet da g-Cosimo.\nWar-dro an arc'hant dreist-holl e reas Lorenzo met kargoù all en doe e Republik Firenze ha kaset e voe da gannad d'ar pab Eugene IV ha da Republik Venezia.\nE 1435 ez eas da chom da Roma da evezhiañ aferioù ar Bank Medici e lez ar pab.\nMervel a eure e 1440 er Villa di Careggi ha beziet e voe en penniliz San Lorenzo Firenze.\nHervez a ouzer eus skridoù an amzer e oa un den mat e yec'hed (e skourr e vreur henañ Cosimo e oa kleñvedoù a dad da vugale), oberiant ha troet gant ar vuhez war ar maez, a gare ar chas hag ar chase, ha dot da chom er ville medicee.\nAdtapet diwar « https://br.wikipedia.org/w/index.php?title=Lorenzo_il_Vecchio&oldid=1954291 »\nKemm diwezhañ d'an 15 C'hwe 2022 da 09:13\nKemmoù diwezhañ degaset d'ar bajenn-mañ d'an 15 C'hwe 2022, da 09:13.


Le Grand Chemin - Wikipedia\nLe Grand Chemin (An Hent Bras e brezhoneg) zo ur film gall, sevenet gant ar filmaozour breizhat Jean-Loup Hubert e 1986.\nParadise, an doare amerikan anezhañ bet sevenet gant ar filmaozourez stadunanat Mary Agnes Donoghue, a oa deuet er-maez d'ar 4 a viz Here 1991, an aktourien Melanie Griffith, Don Johnson hag Elijah Wood o c'hoari ennañ.\nSkoazellerien-sevener : Jean-Charles Beleteau, Martine Durand hag Olivier Horlait,\nSenario ha divizoù : Jean-Loup Hubert, diwar eñvorennoù e yaouankiz en devoa kaset e Rodent (Liger-Atlantel),\nProduourien : Flach Films (Pariz), Selena Audiovisuel ha TF1 Films Production,\nRener ar skeudenniñ : Claude Lecomte,\nIjinour ar son : Bernard Aubouy,\nAozer ar sonerezh orin : Georges Granier,\nKinklour : Thierry Flamand,\nGwiskamantoù : ,\nFrammer : Raymonde Guyot,\nPrantad filmañ : adalek ar 16 a viz Gouere betek ar 17 a viz Gwengolo 1986,\nLec'hioù filmañ : Rodent (Liger-Atlantel),\nDeiziad dont er-maez : 25 a viz Meurzh 1987,\nPadelezh : 104'.\nEr bloavezhioù hanter-kant : Louis, ur Parizian bihan oaded a nav bloaz, a ya da dremen an hañvezh war ar maez, e Rodent nepell diouzh Naoned. Dougerez eo Claire, e vamm, ha kent mont da wilioudiñ e fiz he mab e Marcelle, ur vignonez dezhi hag a zo o chom gant he gwaz Pelo er gêriadenn-mañ eus Bro-Raez. Mankout a ra e dad d'ar paotrig na oar ket ez eo aet diouzh e vamm.\nN'eo ket gwall blijusoc'h ar jeu etre Marcelle, bet kollet he babig nevez-c'hanet ganti, ha Pelo a glask ankouaat er banneoù muskadig e nac'h e wreg he gwele outañ. A-gevret gant Martine, e vignonez nevez hag a zo ur plac'hig diskuizh, e ra anaouedegezh Louis gant ur bedig dianav dezhañ penn-da-benn.\nGoude bezañ klevet ha komprenet n'emañ ket e dad gant e vamm ken, tec'hel kuit a ra ar paotrig ha klask repu war toenn iliz ar barrezig. Saveteet eo gant Pelo a-barzh fin ar gont hag an darvoud-mañ a ra d'ar c'houblad tostaat an eil ouzh egile a-nevez. Da Bariz e tistro Louis hag e vamm, deuet d'e gerc'hat war-lerc'h ganedigezh hec'h eil bugel.\nRoll ar gomedianed pennañAozañ\nAnémone : Marcelle,\nRichard Bohringer : Pelo,\nAntoine Hubert : Louis,\nVanessa Guedj : Martine,\nChristine Pascal : Claire, mamm Louis,\nRaoul Billerey : an aotrou person,\nPascale Roberts : Yvonne,\nMarie Matheron : Solange,\nDaniel Rialet : Simon,\nJean-François Dérec : bleiner ar c'harr-boutin.\nUn nebeud goproù a voe tapet gant Le Grand Chemin da-geñver lid ar Césars e 1988 :\ngwellañ aktour, bet deroet da Richard Bohringer,\ngwellañ aktourez, bet deroet da Anémone.\nAdtapet diwar « https://br.wikipedia.org/w/index.php?title=Le_Grand_Chemin&oldid=1572398 »\nDernière modification le 8 Mae 2014, à 13:44\nKemmoù diwezhañ degaset d'ar bajenn-mañ d'an 8 Mae 2014, da 13:44.


Staliet war uhelderioù Brest, war ar ribl dehoù, ar Fabrik 1801 zo kalz muioc'h eget ur preti ordinal. Amañ en em vesk ar bedoù hag e tispakont o alanoù liesseurt evit ho prasañ plijadur : hini ar pemp skiant.\nMeur a zek taol ingalet war 1300 m2, ur mell pikol bar, mezzaninoù, ur c'hav, ur gabanenn evit ar vugale, ur gerniaoueg a c'haller en em bokat e kuzh dindani, rolloù-meuzioù war skritelloù bras : kement-se a ra d'al lec'h espar-mañ bezañ an hini nevez a ranker anavezout e Brest.\nEvit an debrerien-gig a oar petra a faot dezho, dav eo mont d'ar steakhouse. Ar preti, gant ur servij ordinal, a ginnig deoc'h ur gartenn gant seurtoù kig eus ar c'hentañ.\nE tu ar foodcourt e vo diaes deoc'h choaz etre ar burgerioù, ar pizzaioù, an toazennoù, da zebriñ war al lec'h pe da gas ganeoc'h. Gant ar pezh mell bar, e-kreiz al lec'h digor-mañ, e c'hallit bezañ sur e saouroc'h tapaioù lipous da noz. Nemet ha kavout a rafec'h gwelloc'h an istr ?\nTroet eo al leurenn er su rik hag e stumm un N eo. Dleet e vefe dezhi sebeziñ ar Vrestiz fastetañ, gant he gwel meur war gêr !\nKrignañ ha flapañ a reer\nEmañ ar Restaorant La Fabrik 1801 er rez-an-douar eus an Ateliers des Capucins, e tu an teleferik, er Passage des Yannicks et des Ti-Zefs.\nDigor e vez ar Foodcourt eus 12e da 14e ha goude-se eus 19e da 22e (22e30 da Wener ha da Sadorn), gant predoù skañv servijet da Sul eus 11e00 da 15e00.\nEn davarn, a-hed an deiz, e kinniger deoc'h krignañ plankennadoù digor-kalon, saosison, fourmaj-kig, kirinadoù… pe istr saourus-kaer !\nBep Yaou adkavit an oysterwork gant Happy Hour hag istr !


holen mor ( l'histoire et l'heritage ) - pensees , journal , correspondance . - Dan Ar Wern Official Website\nTro-Vale e Bro ar Skeudoù ( 6 )\n6 - Douster Bevan\n"Ur Rouantelezh skizofrenek " a rae eus e vro c'henidik pa venege Breizh Zavier Grall ( 1 ) :\nDav ' oa bet dezhan he adijinan dibaouez adalek tourioù Sarcelles marteze , o tresan livioù e ene trubuilhet 'kreiz holl re bet kaset dre-man gant tud eus pevar c'horn ar bed hag o tiskulian e hini e-unan e trolinennoù diresis un hunvre pe ur yezh digant an harlu .\n"Unan bennak evel-se " edon ( 2 ) , o vougan e kambrig dizanv ur gêr estren 'vel hini Le Clezio , met o kavout repu daoust da se enni hag ivez e lennadenn adkroget bepred eus levr va foan em ziabarzh , prenester digor-frank neoazh war an donvor ha war un natur stank-tre pe dost , he degouezhioù ken rust ha damzic'hortoz !\nPiv , du-man , en doa envoret ergentaou douster bevan ?\nKoun am boa dalc'het eus barroù-arnev feuls-tre kentoc'h , eus ur mor o spouman dindan yudoù ar Mistral gouez o tont eus ar c'hornôg , frondoù mezvus tamariskl ha siprez gantan , a skube a-gevret gant nerzh poultrenn ar straedoù ha brizhsked touellus ar binvidien nevez .\nDoureier-beuz ar glav a rae o c'hwezh put da c'houde , o c'haranan an douar , o toullan-didoullan ruzelennoù ruz-plom a-bezh a darzhe war an ter-douar teuzet . Ha goulloù taer , trellus an heol o tomman maezioù an endro a-nevez kent brevin an dud gant holl e c'halloud meurdezus !\nPegement a endervezhioù en digenvez 'pad ehanoù-hanv didermen , kuzhet a-drenv damskeud warezus bet silet dre 'r stalafioù ' keit ma veze seblantet un dae bevan er-maez dre greiz ar c'hwrez !\nUl liorzh-bugale avat ' oa Nisa 'vidon da gentan .\nEbatal a raemp e skeud ar manati 'touez dismantroù Cimiez , keoded kozh ar Romaned .\nSavet eo bet ar skolig war un doare beg-douar uhel a-us da blaenenn veurdezus ar Paillon . ( 4 )\nRibitailhoù bugale ' c'hoarie 'man 'mesk ar bleunioù liesliv , oc'h ober soubig e dour ar feunteunioù pe o redek dindan ar gwez-orangez .\nNa pebezh plijadur ' oa bet din adkavout un tamm uheloc'h "ar c'hoadig " , seurt kornadig kuzh 'vel ur peniti dihewel ha didrouz ma veze skoachet ennan er skeud an tomman dervenn d'am c'halon !\nMont a rae mamm-gozh Alis ganin a-wechoù , o klask du-hont a-dra-sur ur goudor a-berzh Doue 'enep an ifern 'kreiz an tan .\n' Vidon-me , ' oan e ged da dreuzin gant hiraezh met aonik un tamm ivez en tu all ar bed-man da "Vro ar Burzhudoù " estlammus , rouantelezh achantet va c'haeran hunvreoù-bugel !\nEn ul lec'h dudioù dinamm , teatrig " troioù-kaer " hon yaouankiz 'vel ma oa an hini-se , ne zaleen ket da santout un dra bennak diaes din da gompren en disheol ...\nPlijout a rae din pignat , me va-unan pe gant tud all , ouzh ur wezenn ken munut ma veze graet eus ur skourr hepken , izel a-walc'h , a glote mat gant neuz an takad douar .\nKludet warni e kleven frondoù mezevellus , o vezan intret betek kreiz va c'halon gant sarac'h o sevel diouzh an didrouz hag o selaou unan bennak er pellder o strakal diheverzh e gammedoù gevrinus war dachenn ar bochad gwez bet goloet a zelioù pin 'pad ma kemmeske ingal trouz divent ar mor 'vel ur seblant sorc'hennus anezhan gant hini dispis tolpad tudoù , kirri hag uzinoù ar gêr vras vogedet gant he gazoù saotrus ...\nDAN AR WERN - An Istor hag an Hêrezh I - Holen Mor III - Tro-Vale e Bro ar Skeudoù ( Envorennoù eus Amzer va Yaouankiz I ) - 6 - Douster Bevan - 2006 / 2016 - Pep gwir miret strizh - All rights reserved - Tous droits réservés - " Tro-Vale e Bro ar Skeudoù / Balade au Pays des Ombres " , copyright 2006 - " Holen Mor " , copyright 2013 .\n1 - "Ar Marc'h Gourvezet " , respont da " vMarc'h al Lorc'h " Per-Jakez Heliaz ( Le Cheval Couché , 1977 , Réponse au " Cheval d'Orgueil " de Pierre-Jakez Hélias ) gant Zavier Grall ( 1930 - 1981 ) , skrivagner , barzh ha kazetenner breizhat .\n2 - " Unan Bennak Evel-Se " , teskad barzhonegoù Dan Ar Wern - Copyright 2007 , pep gwir miret strizh .\n3 - "Douster ar Vuhez " ( La Douceur de la Vie , 1939 ) , levrenn XVIII eus "Tud a Youl Vat " ( Les Hommes de Bonne Volonté ) , heuliad romantoù bet embannet etre 1932 ha 1946 gant Jules Romains ( 1895 - 1972 ) , dramour , skrivagner ha prederour gall .\n4 - Stêr-veur a red direizh 'vel ur froud eus ar menez a-dreuz Nisa .\n23 septembre 2015 3 23 /09 /septembre /2015 15:20\nL'Histoire et l'Héritage I - HOLEN MOR III - Tro-Vale e Bro ar Skeudoù ( Envorennoù eus Amzer va Yaouankiz I ) - 4 - Gilliatt hag ar Vorgazhenn .\nTro-Vale e Bro ar Skeudoù ( 4 )\n4 - Gilliatt hag ar Vorgazhenn\nMoarvat omp stummet gant hon envorennoù , hon endro , hor yezh .\nHa' vez lavaret ouzhpenn eo hon ene un dremmvro . Aner 'vefe dimp kredin ' c'hellfemp e eskemman zoken m'e vije bet kinklet ha treuzwisket gant ur sevenadur estren .\nUn emrouestl eo pep buhez .\nA-nevez e tizoloan ar menoz-man bet skrivet gwechall gant Herry Kefeleg e rakskrid e levr anvet " Baleoù Breizh " ( Promenades en Bretagne , 1969 ) .\n" Pedin hag aspedin a ra holl lec'hioù all an den divouezh , a gav dezhan , 'vit asantin gwelloc'h d'ar goulenn dizehan-se : Piv on ? " ( 1 )\nNeuze ' oa ret din va-unan , beajour meur , chom hep paouez a ober anezhan bepred d'an holl zremmwelioù ar bed !\nHag o deus respontet din ?\nUr mare ' zo bet avat ma sonje din kavout c'hoazh a galon un diskoulm eus ar gudenn-se .\nSetu giz ar c'hrennarded eman o vont a-benn-herr 'vel Aleksandr da c'hounit ar bed leun a virvidigezh ha kredoni o c'halonoù !\nHa prederiet int gant en em glask ivez en o diabarzh ?\n" Em anavez mat te da-unan , a c'hourc'hemenn dimp an dro-lavar, ha te ' anavezo an hollved hag an Doueed . " ( 2 )\nPadal ' oa kentoc'h melkoniek ha skoachet va zemz-spered .\nVa mirout a rae a-wechoù da gomz an abafded kriz ' oa staget ouzhin pa vezen goulennet dirak an holl .\nUr c'houn gloazus a zalc'han ennon eus ur goulenn dre gomz bet graet din a-zivout ul labour skol a zleemp ober.\nN'oan nemet ur skoliad eeun eus ar pevare klas e skolaj-lise Nisa ar "Park Impalaerel " ( Parc Impérial ) d'ar mare-se , oadet a drizek , pevarzek vloaz pe war dro .\nKroget ' oa va c'helenner galleg , dous 'vel ar mel a-hend-all , da gerzhout a gammedoù bras dre ar c'hlas gant ar sonjenn e kavfe marteze ur gouzanver nevez . Ha siwazh din , en doa va diskouezet gant e viz !\nDre hir c'hortoz ma vin prest da larout dezhan gerioù bennak ar skrid dirazon ha deut gwall skuizh ganin , en doa lakaet e ziadrenv war benn va zaol ' benn ar fin .\nHa darev e neuz e selle pizh ouzhin-me o ruzian breman truezus va zivougenn ' vel ma vefe gwelet poanioù droch ul loen mut .\nPetra nec'husoc'h chom seizet rak an aon e gwirionez ?\nPetra gwashoc'h 'get em gavout en hoc'h-unan skoet ha mac'homet gant from ennoc'h bezan en digenvez iskis ?\nChom a reas garanet don em spered ar pred-se , test eus ur c'hloaz didrouz ha krenv ennon war un dro .\nVa fenn 'm boa soublet, ken start ' oa din em santout dindan lagad didruez an holl furcherien-se o fik-goulenn dirazo : strafuilhet ' oant gant unan dishanval diouto !\nTamm-ha-tamm ' voe ret din stourm ouzh ar vorgazhenn 'vel Gilliatt, hini an diaouloù em c'horf, hini euzhus a harzhe ouzhin da welout ene Breizh " arc'houerez " en e vleunv dreist va islonkoù :\n" Hunvreal ' vennan da goll va hent-me ... " ( 3 )\nDav ' oa din pignat eus ar skeud da grec'h adarre ' vit damwelout " ur skleurenn dindan al Loar " . ( 4 )\nHa bernout a rae din ar bed diavaez ma n'em c'hase ket gantan d'an donvor ?\n" Bout dieubet eo bout dilezet ", a notenne c'hoazh ar Mestr-meur .\nPa vezen o vale dre ar menez ' kichen ar santual Itron-Varia Fenestr pe e "Traonienn ar Burzhudoù " , en em gaven er gêr 'vel ur "Beajour dreist Mor ar C'houmoul "... ( 5 )\nO vont a-hed Beg Sant-Hospitius er C'hab-Ferrat e tegouezhe din ober goulennoù ouzh lusk-dilusk peurbadel ar gwag a lakae da skein war an traezh o lestr-tasmant eus ar "Bez Bras " all a lugerne du-hont dindan ar glav hag an heol , aodoù pell a zegase d'am sonj o c'hoarioù skeud e bro iskis ar mojennoù , hini ar Feunteun Achantet ... ( 6 )\nNann da , n'oa ket posupl !\nNe c'halle ket enkorfan ar vro bet roet dimp gant Doue ar Republik "unan ha dirannus " ma vevemp ken boutin enni !\nO lenn "Trizek ha Pevar-Ugent " ez adkave kentoc'h anezhi , kement e krogen don el levr-se , unan eus ar pennoberennoù diwezhan Viktor Hugo , diouganer bras\nan ijin keltiek .\nDremmoù ur rezistant taer m'en em anaveze ennan me-unan ' veze ganti, ar markiz Lantenag .\nN'oan ket ur chouan hag un den gouez me ivez ?\nVa lakae da hunvreal skeudennadurioù ken kaer an tresour Diogène Maillart bet moullet e embannadur 1876 Eugène Hugues .\nIvez anvioù bennak mod Arvorig o sonlivioù : Halmalo , Tellmarch ...\nEus ene François-René en e dourell Gomborn ' sante ennon da bemzek vloaz . ( 7 )\nEnvorin a ran c'hoazh an hanv kaer-se 1967 bet tremenet ganimp anezhan dindan sell karantezus ar Pendine kent ma teuas diouzh ar c'hiz kreizenn-ski Puy-Saint-Vincent ' harz ar menez-se erc'het a-wechoù adal ar pemzek a viz Eost .\nGant un naon bras e lennen ahont penn-da-benn " Kounskridoù en Tu all d'ar Bez ".\nPlijout a rae din istor Hervine Magon " a c'hoarzhe gant plijadur , a ouele gant an aon . " ( I , 5 )\nKomz a rae eus va bugaleaj din-me va-unan hag o lenn anezhan e tegase d'am c'houn adarre un dousig-koant mod Breizh anvet "Maloute " , prinsezig melen he blev a vale kazel-ouzh-kazel gant he marc'heg kadarn , heman o tougen ur sae-foutouilhat hollgaer nepell diouzh hengoadeg Vrekilien !\nBez' ez eus ul luc'hskeudenn gozh a ziskouez ac'hanomp gant hor falsjaved , div velo bugelien .\nA-drugarez dezhi eo dasorc'het dre vurzhud holl skeudoù va zremened : hon troioù-kaer pa'z aemp da vreskenn ha da riboulat gant va c'hoar Marianig , pennrenerez ha penn-paotr gwirion hon tropell , am stleje bepred dre gaer pe dre heg 'dreuz al lann war he lerc'h , hep menegin va hiraezh 'vit gouelioù Nedeleg gwechall-gozh ...\nL'Îlot Haut , Bellevue : degouezhout a ra d'an anvioù-man dassenin c'hoazh em fenn ; Kamp Koetkidan e ospital an arme gant ur groaz vras wadlivet warnan ( hini an Demplourien ? ) a welan anezhan bepred dirak va daoulagad .\nA-walc'h eo din ur soudardig plom war un estajerenn , marc'heg Sant-Sir meurdezus gant ur glipenn plunv gwenn-ruz war c'horre e chako , 'vit lakaat da skedin em noz livioù hud va bro c'henidik .\nDAN AR WERN - An Istor hag an Hêrezh I - Holen Mor III - Tro-Vale e Bro ar Skeudoù ( Envorennoù eus Amzer va Yaouankiz I ) - 4 - Gilliatt hag ar Vorgazhenn - 25 a viz Mae 2006 ( adwelet : Gwengolo 2015 ) Pep gwir miret strizh - All rights reserved -Tous droits réservés . "Tro-Vale e Bro ar Skeudoù " / Balade au Pays des Ombres , copyright 2006 - "Holen Mor " , copyright 2013 .\n1 - " Baleoù e Breizh " ( Promenades en Bretagne , Balland , 1969 ) gant Herry Kefeleg ( Henri Quéffelec , 1910 - 1992 , skrivagner breizhat ) .\n2 - Skrivet eo bet ar frazenn-man war dalbenn Dempl Apollon Delfi .\n3 - " Bretagne " ( Breizh ) , barzhoneg Dan Ar Wern in " An Hent Kollet " ( Le Chemin Perdu , 1992 ) .\n4 - " Labourerien ar Mor " ( Les Travailleurs de la Mer , 1866 , Victor Hugo ) .\n5 - " Ar Beajour dreist Mor ar C'houmoul " ( Der Wanderer über dem Nebelmeer , 1818 ) gant Caspar David Friedrich ( 1774 - 1840 ) , livour romantel alaman - Notenn 10 , " Istor ur Bleinier Laz-Senin "( Histoire d'un Chef d'Orchestre , Auberive , 11 , 4 ) gant Dan Ar Wern .\n6 - Menez Tombe ( Menez Mikael ar Mor ) , enezig Tombelaine .\n7 - " Kounskridoù ( Envorennoù ) eus Tu all d'ar Bez " ( Mémoires d'Outre-Tombe , 1811 / 1841 , François-René de Chateaubriand .\n2 mars 2015 1 02 /03 /mars /2015 10:51\nL'Histoire et l'Héritage I - HOLEN MOR III - Tro-Vale e Bro ar Skeudoù ( Envorennoù eus Amzer va Yaouankiz I ) - 3 - Ar Sklerijenn Ziabarzh .\nTro-Vale e Bro ar Skeudoù ( 3 )\n3 - Ar Sklerijenn Ziabarzh\nM... , studierez yaouank elzasat .\nVa zimezin bet torret bremaik 'vel ma vo diskleriet .\nMenoz kentoc'h droch , derc'henn ur romant a zezrevellfe eilbuhez Alain-Fournier : penaos e c'hellas an oberour tec'hel diouzh ar marv ha goude bet en em gavet en Alamagn dindan lesanv Frantz de Galais , penaos e teuas a-benn da vevan kuzhet en ur manati 'vel an aotrou Châteaubriant . ( 1 )\nKlask a ran gouzout ha n'on ket ar skrivagner adenkorfet-se a-wechoù ( an hini kentan evel just ) , ken em eus sonj da gentan-penn anezhan , kester Bro an Eneoù .\nIstor " Kontez an Denvalijenn " ' c'hallfe bezan ivez ' oa bet kemeret ganti plas " Madame Royale " marteze ( Marie-Thérèse Bro-Chall ) . ( 2 )\nPrederiadenn hir ennon war dalvoudegezh adtermenan ur vuhez nevez ma vefe tu d'en ober pa vez skarzhet kuit ganeomp an hini kentan foeltret 'benn ar fin .\nE doare Rimbaud , da skouer , hag ac'hano an diaester gouzout pezh 'oa gwelloc'h evitan : meskan al livioù pe glask lec'hioù all ?\nAnv " Frantz Moln " a c'hellfe bezan implijet gant ur pal arouezel ...\nDegouezhout a ra din sonjal un deiz skrivan envorennoù amzer va bugaleaj ... E stumm an Triadoù Keltiek , marteze , gant tri c'helc'h e-barzh ?\nPleustrin a rafe an hini diwezhan war ur veaj hir en ec'honder e-skeud un emsellerezh .\nGant o egorlistri e teufe an Atlanted , kerent a-bell , da gas kuit ganto tud bennak bet chomet bev dre vurzhud goude ar gwallreuz nukleel bras . ( 4 )\nKousket mik e welfe dibunan dirazo o envorennoù an Douar hon harozed , pezhoù heverk pe heverkoc'h bennak o buhez den .\nHa santout a rafe-i ar c'hoant-se da gemman an dorn ganto 'vit adc'henel ?\nPsikologel en diabarzh 'vefe bevet o avantur dreist-holl : " The Inner Light " * ( kanaouenn George Harrison ) . An ene a chom bev ennomp o tigerin , bennozh d'ar Garantez , holl zorioù Rouantelezh Doue .\nMont kuit pell bras 'trezek an don-donan e-unan-penn . Klask en e galon sklerijennadur an Tad peurbadus . Karout .\nDAN AR WERN - An Istor hag an Hêrezh I - Holen Mor III - Tro-Vale e Bro ar Skeudoù ( Envorennoù eus Amzer va Yaouankiz I ) - 3 - Ar Sklerijenn Ziabarzh - Kentan a viz Ebrel 1990 ( adwelet : meurzh 2015 ) - Pep gwir miret strizh - All rights reserved - Tous droits réservés . " Tro-Vale e Bro ar Skeudoù / Balade au Pays des Ombres " , copyright 2006 - "Holen Mor " , copyright 2013 .\n1 - Frantz de Galais , breur Yvonne er "Meaulnes Veur " ( Le Grand Meaulnes , 1913 ) gant Alain-Fournier ( 1886 - 1914 ) , lazhet war an dalbenn .\nAlphonse de Châteaubriant ( 1877 - 1951 ) , romantour gall kenlabourer an Nazied , a echuas e vuhez ' barzh ur manati austriat dindan lesanv "Dr Wolf " .\n" Istor ur Bleinier Laz-Senin " ( Auberive 11 , 3 )\n" Noz Sezambr " , II , 3 - An Arnev ( L'Orage )\n2 - " Kontez an Denvalijenn " : a vefe bet marteze Madame Royale , merc'h wirion Loeiz XVI ha Marie-Antoinette Bro-C'hall , eskemmet gant unan all o treuzin an harzoù Suis goude ma voe dieubet diouzh an Templ d'an 19 a viz Kerzu 1795 . Gwisket bepred e du e vevas kuzhet e holl vuhez e Hilburghausen ( Thüringen ) betek he marv ( 1837 ) .\n3 - Oc'h ober dave da Drilogiezh Dan Ar Wern .\n4 - " An Trede Arc'h " ( Auberive 9 ) .\n* " The Inner Light " , kanaouenn ar Beatles deut er-maez e 1968 , skrivet gant George Harrison ( 1943 - 2001 ) - All rights reserved EMI Records LTD / Parlophone 1968 .\n25 novembre 2014 2 25 /11 /novembre /2014 14:27\nL'Histoire et l'Héritage I - HOLEN MOR III - Tro-Vale e Bro ar Skeudoù ( Envorennoù eus Amzer va Yaouankiz I ) - 2 - Luduennig ar Vilin-Winlec'h .\nTro-Vale e Bro ar Skeudoù ( 2 )\n2 - Luduennig ar Vilin-Winlec'h\nPa gemeran penn hent amsked / Ar Wenodenn marellet-holl ... ( 1 ) / hunvreoù hag envorennoù va bugeliezh , ha me skuizh-divi 'vel kalz re all gant poanioù ha prederioù a voustr siwazh war hon from er buhez pemdeziek , e c'hoarvez din adkavout al levrioù kozh-se a skoas un taol gwechall em c'halon gant o frond prizus deuet eus ur bed all .\nAdwelout a ran c'hoazh va mamm o vont d'ar skol en he botoù-koad gant he dornlevr Istor Breizh .\nLuc'hskeudennoù melenet ar vare-se a ziskouez din c'hoarzh he yaouankiz-flamm war he dremm en desped da gement-all , en he c'harter paour-glan e Sant Brieg , " Hent ar Vilin-Winlec'h " .\nAdober 'm eus dleet ar birc'hirinded abaoe .\nMet e oa ankeniet va spered ha gwasket va c'halon bewech ma welen al logell-man ken drouk ha diaoulek he hoal hag he beli .\nN'ouzon ket resis ha n'he deus ket roet plas an tiig trist da ranndioù bennak da feurmin hiziv ha ne oa ket bet koultronet ar wenodennig a hede anezhan a-hend-all .\nHag evit ar mell ki-bleiz pemp-warn-ugent vloaz 'zo ? E harzoù gouez a dinto bepred em fenn hag em c'halon ! En em veskan a raint an eil egile da viken gant " An avel walarn a yud hag a groz ! "\nHogos a-zindan envor ez anaveze gwerzennoù-man barzhoneg hollgaer DIR-NA-DOR ( Erwan Ar Moal ) , anvet " Fe , Spi , Karante " - Feiz , Spi , Karantez - ha deiziadet 20 C'hwevrer 1907 . Pell o deus entanet va faltazi barzh yaouank en harlu .\nEchu a reont meurdezus an oberennig bet skrivet gant Alain Raison du Cleuziou ha Charles de la Lande de Calan , beskont ha kambrelan kuzh ar pab Pi X .\n" War he roc'h kalet ,\nGant Fe daoulinet ,\nBreiz ne spouron ket ! " ( 2 )\n' Raok mont da gousket o chom en estlamm gant he danevelloù brav leun a reuz hag enor war un dro a-zivout Istor hon pobl bet desket e Robien e ti C'hoarezed ar Spered Santel , em bije gellet muioc'h teurel pled outo ha selaou gant muioc'h a feiz ouzh ar vaouez-se ken eeun hag oberiant a glaske o rein da c'houzout , lorc'h enni , d'he mab : Nevenoe , trec'hour war roue ar Franked Karl Voal , skrap Naoned gant an Normaned , Alan Fergant o vont kuit da Vrezel Vras ar Groaz en ul lezel e zugeliezh kaer da Ermengard e bried , ken dous ha deol ...\nMet envor boanius deroù ken tenval he deiz he doa lakaet luduennig ar vilin-winlec'h da vezan simudet a-walc'h .\nLuskellan a rae ac'hanon a-wechoù , o tiskouez din he c'harantez don leizh he c'halon dener dre ur rimadellig a gane er prantad-se ken diaes :\n" Mont a rae d'ar skol Jezuz mabigell ,\nO tougen e groaz war e zivaskell ... "\n( Le petit Jésus allait à l'école en portant sa croix dessus son épaule ... )\nRe vuan 'oa aet va mamm-gozh d'ur bed gwelloc'h , o lezel en hini-man he-unan gant he enkrez ur paourkaezh krennblac'h wallgaset gant he zad hag he lezvamm .\nPebezh ur c'hloaz 'oa dleet bet dezhi sevel he yaouankan breur gant he c'hoarig yaouan !\nEvidon-me bugel peurskoaziet ha skoazellet mat , disonj hep digarez eus an darvoudoù ken munut-se , ne baouezen ket da c'houzanv garv an harlu koulskoude , oc'h adkrouin hep ehan hor rambreoù arvoriat , o skrivan ur wech c'hoazh roll hor roueed , konted ha duged , hor broioù puilhentez , enezi pell Avallac'h ken marzhus o anvioù , a gomze din eus ur vare leun a c'hloar , eus un douar dreistdiraez a oa henvel ouzhin , va hini : Bro-Ereg , Erispoe , Salaun , Kerne , Devnon ...\nMont a raen mantret-marv ivez pa veze kaoz eus gwalleurioù hon Dugez Anna , ken yaouank ha dilezet e-tal da blanedenn diflach va Breizh .\nN'o doa servijet da netra strivoù Landais , ar c'huzulier feal , bet tapet gant un taol Juzaz , hag a voe " dalc'het , barnet d'ar marv ha krouget goude e Naoned ( 1485 ) " . ( 3 )\nEvit an dug Fransez II , tad ar brinsez kaezh , en em gavas " marvet gant ar c'hlac'har " , a zispleg al levr , goude drouziwezh bras Sant-Albin-an-Hiliber , gwallziseur a sonas glaz hon dizalc'h ( 1488 ) . ( 4 )\nDAN AR WERN - An Istor hag an Hêrezh I - Holen Mor III - Tro-Vale e Bro ar Skeudoù ( Envorennoù eus Amzer va Yaouankiz I ) - 2 - Luduennig ar Vilin-Winlec'h - 17 mai 2006 ( adwelet : Du 2014 ) - Pep gwir miret strizh - All rights reserved - Tous droits réservés . " Tro-Vale e Bro ar Skeudoù / Balade au Pays des Ombres " , copyright 2006 - "Holen Mor " , copyright 2013 .\n1 - Paol Lukas ( 1827 - 1858 ) , barzh breizhat - AL LIAMM 190 .\n2 - " Istor Breizh Eeun " ( Histoire de Bretagne Elémentaire ) , gant Alain Raison du Cleuziou ha Charles de la Lande de Calan , beskont , embannadurioù Armand Prud'homme , Sant Brieg , 12 ru Poulain-Corbion , 1933 .\n3 - Per Landais ( 1430 - 1485 ) , pennan kuzulier da Fransez II , dug Breizh , a strivas da zifenn frankiz Breizh a-enep iriennoù Charlez VIII , roue Frans .\n4 - Sant-Albin-an-Hiliber , lec'h emgann ma voe trec'het ennan arme Breizh gant hini Bro-C'hall ( 28 a viz Gouhere 1488 ) .\nTaolenn : " Deiz ar Pask Kentan " ( Jour de Première Communion , salons 1905 ) gant Alfred Guillou ( 1844 - 1926 ) , livour breizhat .


Steven, Steven Bleaz, pe Stephen of Blois e saozneg (pe Estienne de Blois e galleg), ganet etre 1092 ha 1096, marvet e 1154, a voe dug Normandi entre 1135 et 1144, kont Boulogne (a-berzh e wreg) entre 1125 ha 1146, ha roue Bro-Saoz eus 1135 betek e varv.\nGanet e oa e kontelezh Bleaz. E dad Étienne-Henri a varvas, hag eñ yaouank c'hoazh, ma voe savet gant e vamm Adela Normandi, merc'h da Gwilherm an Alouber. Kaset e voe gant e vamm da lez e eontr, Herri Iañ Bro-Saoz. Plijout a reas an niz d'ar roue, a roas dezhañ douaroù bras. Dimeziñ a reas da Matilda Boulogne, pennhêrez douaroù bras ivez, e Kent hag e Boulogne, ma oant ar priedoù pinvidikañ e Bro-Saoz.\nHogos e voe da Steven bezañ beuzet war un dro gant mab Henri Iañ, William Adelin, pan eas ar Blanche-Nef d'ar goueled en 1120. Goude marv William e oa diasur piv a yaje da roue. Neuze, pa varvas Henri en 1135, e teredas Steven a-dizh, eus Normandi, ha gant skoazell e vreur Henri, eskob Winchester hag abad Glastonbury, e voe anvet da roue Bro-Saoz ha kurunennet, o lavarout e tremene derc'hel d'an urzh vat a-raok e le da harpañ merc'h ar roue Henri Iañ, an Impalaerez Matilda.\nAdtapet diwar « https://br.wikipedia.org/w/index.php?title=Steven_(Bro-Saoz)&oldid=1970077 »\nKemmoù diwezhañ degaset d'ar bajenn-mañ d'an 1 Meu 2022, da 12:38.


Ur sizhun, un istor : sizhun 36 - TÉBÉO - 2017 - Base documentaire - Cinémathèque de Bretagne - Gwarez Filmoù - Brittany Film Archives\nUr sizhun, un istor : sizhun 36 \nConcarneau (29) - Fêtes de Cornouaille\n10 a viz Gwengolo 1905. An Aotrou Billette de Villeroche, maer Konk-Kerne ha perc’henn ur fritur, a ziviz aozañ ur gouel kengret gant pesketaerien ar vro. Diaes-tre eo an traoù evito hag o familhoù a vev gant ar baourentezh, dreist-holl abaoe ar bloavezh 1904 a zo bet spontus evit ar besketaerezh.\nLiv ar rouedoù pesketa a ro e anv d’ar gouel-se : gouel ar Rouedoù Glas eo. Ar pal a zo bodañ annezidi Konk-Kerne ha touristed liesseurt deuet da zizoleiñ ar gêr gloz. Gounidoù ar gouel a zo roet goude-se d’ar re o devez ezhomm.\nEr bloavezh 1937 e teuer eus a bep lec’h evit arvestiñ ouzh an dibunadegoù ha sellet bamet ouzh an dilhad.\nBep bloaz e vez dilennet ur Rouanez, a vo kannadez ar gouel, dibabet e-touez sardinetaerezed ha divoullerezed rouedoù Konk-Kerne.


Reverzhi e Lokmaria-Kaer : lakaat ar brezhoneg e pleustr àr an aod vev.\nEmgav a oa bet lakaet e Lokmaria-Kaer da greisteiz, get Kerlenn Sten Kidna, evit ur pred er-maez, ha, da heul, un abadenn kranketa ha kregata, en arbenn ma oa reverzhi an dibenn-sizhun-mañ. Un digarez evit gober traoù asambl, e brezhoneg, en ur lec’h bourrapl, hollgaer memp. Evit deskiñ traoù ivez. Lod a ouie pelloc’h a-ziàr loened ha plant an aod vev, èl Isabelle, lod arall a oa duac’h da gregata èl-mañ, èl Corinne, lod arall a c’helle sikour evit lâret anvoù e brezhoneg, èl Patrick, pe evit sellet doc’h ar skeudennoù er levroù. A-vomandoù e veze tolpet an dud, ha meur a wezh arall en em strewent un tammig da bep tu, lod é tastum traoù a-zevri evit o debriñ, lod arall evit gwelet hepken, pe barbotal. Tro peder eur e oa mall d’an dud distroiñ d’an draezhenn kar ar mor a oa é krapout a-herr, ha lod zo bet tapet berr ! Setu un nebeudig fotoioù evit diskouez d’ar re na oant ket aze ar pezh o deus manket : tro da implij o zamm brezhoneg er-maez ag ar c’hentelioù, pe da grouiñ liammoù get tud arall dre ar brezhoneg, hag e-dan an heol mar plij.\nReverzhi E Lokmaria Kaer


Journal de Renaud Camus, jeudi 6 décembre 2018\ncréée le jeudi 6 décembre 2018, 14 h 53\nmodifiée le jeudi 6 décembre 2018, 14 h 58Plieux, jeudi 6 décembre 2018, onze heures du matin. Décidément, il est écrit que je n’aurai jamais que de mauvaises relations avec les éditeurs… (Encore ~~~~ ~~~ ~~~ ~~~~~ ~~~~~ ~~~~~ ~~~~~~~~ ~~~~~ ~~~~~ ~~~~~~~~~~~~, ~~~~ ~~~~~~~~~~ ~~~~~~~ ; ~~~ pas mal avec ~~~~~~~ ~~~~~~~, ~~~~~~~~~~ ; ~~~ ~~~~~ ~~~~~ ~~~~~ ~~~~~~ ~~~~~~~~~ — ~~~~, ~~~~~~~~~~~, ~~~ ~~~~~ ~~~~ ~~~ ~~~~~~~~ ~~~~ commencement…)\nRien, ~~~~~~ ~~’~~~~~~~~~~ ~~~~~~~~~~~, ~~~~~ ~~~~~ ~~~~ ~~~~~ ~~~~~~~, ne m’incite à ~~~~~~~~ ~~~~~ ~~~ ~~~~~~~~ ~~~~~~~~~~ ~~~~~~~~~~ — ~~~~ ~~’~~~~~~~~~, ~~~~~~~~~~-~~~, ~~~ ~~~ ~~~~~~ ~~~~~~ ~~~~ ~~~~~ ~~~ ~~~~~~~~ ~~ ~~~~…\nIl ~~ ~~ ~~~~~ ~~~ ~~~~~~ ~~~~ un petit éditeur ~~~~~~~~, ~~~ ~~~~ ~~~ ~~~~~~~~~~~, ~~’~~~~~~ ~~~~~~ ~~~~~ ~~~ ~~~~~~~~~ ~~~~ ~~~~~~~~~~~ ~~~ ~~~~ ~~~~~~~~~~~~ ~~~ ~~~~~~~ ~~~~~~~~~ ~~~ Grand Remplacement. ~~’~~~~~~ ~~~~~~~~ ~~~~~~~~~~~~~~ ~~ ~~~~~~ ~~~~~~~~~~, mais n’avais reçu ~~~~~~~ ~~~~~~~~~ ~~~ retour.\nCes ~~~~~~-~~~ ~~’~~~ ~~~~~~~~~ “~~~~~~~~~~” ~~~~~~-~~~~~~~, ~~~~~~~~~~~ ~~~~~~~~, ~~~~~~~~~ ~~~~~~ ~~~~~~~~ ~~~ ~~~~~~~~ ~~~~~~~~~, ~~~~~~~-~~~, ~~~~ ~~~~~~~~~~ ~~~~~~~~~~ ~~~ ~~~ ~~~~~~~~ ~~~ ~~~~~ ~~~ anglais. L’un d’entre ~~~~ ~~~ ~~~~~~~~~~ ~~~~~~~~~~~~, ~~~ ~~ ~~ ~~~ ~~~~~ ~~~ ~~~~~, ~~~~~~ ~~~~~~~ ~~’~~~~~~~~ ~~~~~~~~~ ~~ ~~~~~~~~~ ~~~ ~~~~~~ ~~~ ~~~~~~ ~~~~~~~~~ : ~~~~~ ~~~~ ~~~~~~ ~~~~~ ~~~ publierait volontiers, m’écrivait ~~~ ~~~~~~~~~~~~~~ (~~~~ ~~~~~~~~). ~~~ ~~~~ ~~~~~~~~~ ~~~ ~~~~ ~~~~~~~~ ~~’~~~~~~~~ ~~~~~~~~~~, ~~~~ ~~~~~~~~~~~~~. ~~~, ~~~~ ~~~~ ~~~~~~ ~~~~~~, ~~~~~~~~~~~~~ ~~~ ~~~~~~~ ~~~~~~~ ~~’~~~~~~~~, ~~~~ ~~~~~~~~~ ~~~~ intérêt. Étonnement de ~~~ ~~~~~, ~~~~~~~ ~~~~ ~~~~~~~~~~~ ~~~~~ ~~~~~~ ~~~ ~~~~~, ~~~ ~~~~~. ~~’~~~~~~~~ ~~~ ~~~~~~~~ ~~~~ ~~~~ ~~~ ~~~~~~, ~~~~~ ~~’~~~~~~~~ ~~~~ ~~~~~~~~~ ~~~~~~, ~~~ ~~’~~~ ~~~~~ ~~’~~~~~~~. J’en suis d’accord, ~~~ ~~~ ~~~ ~~~~. ~~~~~ ~~~~~ ~~~~~. ~~~~~~~~ silence.\nLà-dessus ~~~~~~~~~~ ~~~~~~~~~~ ~~~ ~~~~~~~~~~~~~~ ~~~~~~~~~~, ~~~~ ~~~~~ ~~~~~~~ ~~~ ~~’~~~ ~~~~~ ~~~ ~~~~ ~~~~~~~~~~ ~~~~~ ~~~ ~~~~~~~ ~~., avec laquelle il ~~~~~~~ ~~~~~~~~~~~ ~~~~ ~~~~~~~~~~ ~~’~~~~~~~. ~~~ ~~~~ ~~~~ ~~~ ~~~~~~~, ~~ ~~~~~~~ ~~~~ ~~~~ ~~~~~~~~~~ ~~~~~ ~~~ ~~~~~~ ~~~~~, ~~~ ~~~~ ~~~ ~~~ ~~~~~~~~~~ ~~~~~, ~~~~~~~~~~~, ~~ l’attitude de ladite ~~~~~~~ ~~., ~~~~ ~~~~~~~ ~~~ ~~~~ ~~~~~~~ ~~~ ~~~’~~~~~ ~~~~~. ~~~~ ~~~~~~~~ ~~~~~~~ ~~~~~~~~~~ ~~~~ ~~~~~~~~~, ~~~~~~~~ ~~~~~~~~~~~~~ ~~~~~~ ~~~ ~~~ ~~~~~~~ ~~. ~~~~~ ~~~~~~~~~ ~~~~ ~~’~~~~~~~~ Renaud, ce qui ~~~~~ ~~~~ ~~~ ~~~ ~~~~~~~~~~~ ~~~~ ~~~~~~~~~~~~~~ ~~ ~~~~ ~~~~~~ ; ~~~~~ ~~’~~~~~~~~~ ~~~~ ~~~~, ~~~~~ ~~~~, ~~’~~~~ ~~~~~, ~~~~~ ~~~~~~~ ~~~ ~~’~~~~~~~ ~~~~~~~ ~~~~~~~~~~ ~~~~~ ~~~~~ ~~~~~~ ce que c’est, ~~~~~ ~~~~~~~ ~~ ~~~~ ~~~~~~~~ ~~~ ~~’~~~~~~ ~~~~~~~~~ ~~~~~ ~~~~~~~, ~~~ ~~~~~~ ~~ ~~~~~~~ et…\nQuel ~~~~~~~~~ ~~~~~~~ ~~~~~ ~~~~ ~~~~~~~~~~ ~~~~~~ ~~~~~~~~~~~ ~~~~~ ~~~~~~~ ~~~~~~ ~~~~~ ~~~~ conditions ? Même le ~~~~~~~~ ~~~~~~~ ~~~~ ~~~~~~~~. ~~~~ ~~~~~~~~~~ ~~~~~~ ~~~ ~~~ ~~~~ ~~~~~~~~~ ~~~ ~~~~~, ~~~~~ ~~~~ ~~~~~~~~~~~ ~~~~ ~~~~~~~ ~~~ ~~’~~~~~~~~~~~~~ ~~~ ~~~~~~~~ ~~~ ~~~~~~~ ~~~~~~ ~~~~~~~~~ ~~~ éditeur si occupé…\nEn ~~~~~~~ ~~~~ ~~~~~~~ ~~~ ~~~~~ ~~~~ ~~~~~~~~~ ~~~~~~, ~~~~~ ~~~ ~~~~~ ~~~~~~ ~~’~~~~~~. ~~~ ~~~~~~~~~~ ~~~~~~~~ ~~’~~~~~~, ~~ ~~~ ~~~~~~~~, ~~~~~~~~~~ ~~~ ~~~~~~~~ ~~~~ ~~~~~~~~~ ~~~~~~~~~~ ~~~~ la publication traditionnelle ~~’~~~ ~~~ ~~~~~ ~~~ ~~~~ ~~~~~~~, notamment Le Petit ~~~ Le ~~~~~~ Remplacement. ~~~~~~~~~ ~~~~~ ~~~~~~~~, ~~~~~~~, ~~~~~ ~~~~ ~~~~~~~~~ ~~~~~~~~, ~~~~~ ~~~~ ~~~~~. ~~ ~~~ ~~~~ ~~~~~ je n’y pensais ~~~~~ ~~~ ~~~~~ ~~~~~~~~ ~~~~~~~ ~~~ ~~~~~~~~, ~~~~~ ~~~~~~ ~~~~ ~~~~~~~~~~~, ~~~ ~~~ ~~~~~ ~~~~~ (~~~~ ~~~ ~~~~~~~~ ~~~~~~~, ~~~~ ~~~~~ ~~~~~ ~~~~ ~~~~ ~~~ ~~~ ~~~~~ des Anglais), et ~~~~ ~~~ ~~~~~~ ~~~~ ~~~~ ~~~ ~~~~~ ~~~~ ~~~~~ ~~~~~~~, Le ~~~~~~ Remplacement, ~~~~~~~~~~~~~, ~~~~ ~~~ ~~’~~~~ ~~~~, ~~~~ ~~~~~, ~~~ ~~~~~ ~~~~~~~~~ ~~~~~ ~~~ ~~~~~~ ~~~~~~~ — on a ~~~~~-~~~~~ ~~~~~~~ ~~~~ ~~~~~~~~ ~~~~ ~~~~~~~~~~, ~~~ ~~~ ~~~~~~~ ~~~~ ~~~~~~~~~~. ~~’~~~~~~~~, ~~~ ~~~~~~. ~~~~~ ~~~~~~~ ~~ ~~~~~~~~ ~~~ ~~~~~~~~~. ~~~~ ~~~ ~~~~~~~~ ~~~~~~~~~ ~~~~~~-~~~~~~, ~~~ ~~~~~~~~~, ni projet de ~~~~~~~~~~~, ~~~ ~~~~~ ~~~ ~~~~~~~~~~~~, rien.\nQuant ~~~~ ~~~~~~~~~~ ~~~~~ ~~~~ ~~~~~~~~~~~~~, ~~~~~~ ~~~ ~~~~~ ~~~~ ~~~~~ ~~~~~~~~~~~ ~~~’~~~~~ ~~~~ ~~~~~~~~~. ~~’~~~ ~~’~~~~~~~~~ ~~~~~ ~~~ “~~~~~~~~~”, ~~~ ~~~~~ dernier : il voulait ~~~~~~ ~~ ~~~~~~~ ~~~~~ ~~~ ~~~~~~~~~~~~, ~~~ ~~’~~~~~~~~~ ~~~~~ ~~~~~~~~~~~~ ~~~’~~~ ~~’~~~~~~~~ ~~~~ ~~~ ~~~~~~~~ “~~~~~~” ~~~ ~~~ ~~~~~~~~, ~~~’~~~ ~~~~~~~~~~~ ~~~~~~~~~~ ~~’~~~~~~~~~ ~~~ ~~~ ~~~~~~~~~~~ ~~~~~~~~~~~~~~, sans aucune hostilité, ~~~ ~~~~~~~~~~, ~~~~~ ~~~~~~~~~ ~~~ ~~~~~~~~~~~~~~ ~~~~~ ~~~ ~~~~~~~~~~ ~~~ ~~~ ~~~~~~~~~~ (or ~~~~~~~~~~ ~~~ ~~~~~ effect). ~~~~~ ~~~~~, ~~~~ ~~~~-~~~, ~~~~~~ ~~~~~ ~~~~~~~~, ~~~ ~~~ ~~~~~~ pas. C’était tellement quand ~~~~~ voudrez ~~~~ ~~~ ~~’~~~ ~~~ ~~~~~ vent.\nLa ~~~~~~~ ~~~~ ~~~~ ~~~~~~~~~ ~~’~~~~~ ~~~ ~~~~ ~~~~ ~~~~ ~~~~~~~~~~ ~~~~ ~~~~~~~~~~~~~~. ~~~~~~~~~~~~~ ~~~~ ~~’~~~ ~~~~~~~ ~~~~~~~~~~, ~~~ seul d’entre eux ~~~~ ~~~ ~~~~~~~~ ~~~~~~~~~~~, ~~~~~ ~~~~~ ~~~~~~~~~…\nvoir l’entrée du jeudi 6 décembre 2018 et ses 15 images dans Le Jour ni l’Heure


Gasterezh - Wikipedia\n(Adkaset eus Gastaouer)\nGant ar ger Gisti e tegouezher amañ. Evit sterioù all ar ger, gwelit Gisti (disheñvelout).\nAr gasterezh (diwar ar ger gast, stumm gwregel kozh ar ger ki) eo gwerzh an darempredoù reizhel, pe obererezh un den (paotr pe blac'h) a ro e gorf d'un den all, evit arc'hant, amzer da hennezh kaout un darempred reizhel. Gallout a ra paotred ober gasterezh kenkoulz ha merc'hed, met merc'hed dreist-holl eo a werzh an darempredoù-se, ha paotred dreist-holl ivez a bae evit se.\nOdaliskenn , gant Jules Joseph Lefebvre, 1874. Sklavezed en haremoù Turki e oa an odaliskezed\n"An houlierez" gant Dirck van Baburen.\nGwaz gant div c'hast, hervez Édouard-Henri Avril.\nBrudet eo da vezañ ar c'hoshañ micher zo war an douar.\n1 Gasterezh toull-bac'h\n2 Gerioù deveret\n3 Gerioù all\nEn toullioù-bac'h e adkaver ar gasterezh. Ar pal evit ar gast a zo da gavout gwarezadur, pe ma vez rediet gant prizonidi all pe izili ar gangoù evel re an Aryan Brotherhood en SUA.\nUr gastaouer, pe louveg, zo un den a blij dezhañ kompagnunezh ar gisti, pe louvigezed.\nUn toullad gerioù dismegañsus a vez graet eus ar gisti e brezhoneg: lergen, vilgen. Darn anezho a ra dave d'al loustoni ouzhpenn, evel kouilhourenn, liboudenn. Ar ger kourtizanez, a live uhel, n'emañ ket er yezh komzet boutin.\nAdtapet diwar « https://br.wikipedia.org/w/index.php?title=Gasterezh&oldid=1847239 »\nDernière modification le 23 Gwe 2019, à 18:41\nKemmoù diwezhañ degaset d'ar bajenn-mañ d'an 23 Gwe 2019, da 18:41.


Pajenn:Bonnaire - Mestr Pierrès, pe den guiziec ar bourg.djvu/45 - Wikimammenn\nPajenn:Bonnaire - Mestr Pierrès, pe den guiziec ar bourg.djvu/45\npont, ma n’em bije clêvet en debati gant speret.\n— Guell dies eta e vez compren ze ?\n— Ia, dies hep douet : un dra all eo anavezout ur feat materiel, constati ur muzur re vêr pe re hir, pe apprecia an intantion, an anaoudeguez güirion, ar volontez muioc’h pe nebeutoc’h caracteriset demeus an actionou tamallus. An intantion eo a ra ar c’hrim ; an drouc-ober involonter ha commetet hep intantion da noazout na ell qet beza en conscianç objet ur bunition. An eünder, ar speret vad, a zo ar güella hentcher da gonsulti en ho poursuou : ret eo gouzout distingui an accidant en deve fausset ar valanç, demeus a finesse ur marchadour da gombina ar voyenou da drompla.\n— An traou-ze a zanter güelloch eguet na expliqer anezo.\n— Ar respont a zo parfet ; ar gonscianç hepqen eo barner ar gonscianç, pa anavez an den ennàn sempldet an dén. Mes eurusamant e matier ar poeziou ha muzuriou, ne zeus ezom nemet daoulagad da velet ha daouarn evit touch ; a hend all, Autrou mêr, n’en em laqit biqen a uz al lezen pehini a lavar penos « ar c’hrimou hac an drouc-oberou na ellont beza excuzet, nac ar bunition doucêt, nemet er c’hâsiou hac er circonstançou pere a zisclêry ar feat excusabl pe a bermet applica dezi ur bunition nebeutoc’h rigorius. »\nEvit feat moralite an actionou, d’ar barnerien eo, d’ar jureed eo da zecida. \n— Ar pez a lavarit a rafe din caout aoun ne zeus qet a justiç parfet.\n— An hini hep muiqen pehini a ell lenn e fonç\n↑ Articl 96 ar C’hod penal.\nAdtapet diwar « https://br.wikisource.org/w/index.php?title=Pajenn:Bonnaire_-_Mestr_Pierrès,_pe_den_guiziec_ar_bourg.djvu/45&oldid=113969 »\nKemmoù diwezhañ degaset d'ar bajenn-mañ d'an 24 Gen 2018, da 12:37.


Bihar (बिहार en hindieg, بہار en ourdoueg) zo unan eus stadoù India, e biz ar vro.\nBihar en India.\nEmañ Bihar etre Nepal en hanternoz, ha stadoù all eus Unvaniezh India tro-dro : Uttar Pradesh er c'hornôg, Jharkhand er c'hreisteiz ha Kornôg Bengal er reter. Tremen 80 milion a annezidi zo o chom e Bihar, war ur gorread 94 164 km². Patna eo ar gêr-benn. Er bloavezh 2000 e voe savet stad Jharkhand, gant ul lodenn eus douaroù Bihar.\nHindieg hag ourdoueg eo yezhoù ofisiel ar stad, met an darn vrasañ eus an annezidi a gomz unan eus ar yezhoù biharek : bodjpoureg (Bhojpuri), magadeg (Magadhi), maitileg (Maithili). Kar eo ar yezhoù biharek d'an hindieg met n'int ket rannyezhoù eus ar yezh-se evel ma veze soñjet gwechall.\nE Bihar emañ Bodh Gaya, al lec'h ma teuas Siddhartha Gautama da vezañ ar Bouda, da lavaret eo an Hini Sklêrijennet. E Bihar ivez e krogas Mahatma Gandhi gant e stourm evit frankiz India goude distroet eus Suafrika.\nRajendra Prasad, prezidant kentañ Republik India\nar skrivagner Upamanyu Chatterjee\nAdtapet diwar « https://br.wikipedia.org/w/index.php?title=Bihar&oldid=1924734 »\nKemm diwezhañ d'an 2 Gen 2022 da 10:11\nKemmoù diwezhañ degaset d'ar bajenn-mañ d'an 2 Gen 2022, da 10:11.


Stumm eus an 15 Her 2011 da 11:15\nr2.7.2) (Robot ouzhpennet: bar:Tafnåmen; Kemm dister\nStumm eus an 14 Her 2011 da 09:04 (kemmañ)\nD (r2.5.2) (Robot ouzhpennet: es:Nombre propio#Nombres de pila, sl:Osebno ime, sr:Lično ime)\nStumm eus an 15 Her 2011 da 11:15 (kemmañ) (dizober)\nD (r2.7.2) (Robot ouzhpennet: bar:Tafnåmen; Kemm dister)\nAn '''anv-badez''' eo an anv a vez roet d'ur bugel gant e dud, hag a zeu a-raok e [[anv-familh]]. Un anv personel eo an anv-badez eta, e-skoaz an anv-familh, a zo hini ar familh, da lavarout eo hini [[ozhac'h|ezhec'h]] ar familh a dad da vugel, hervez al lezennoù betek-henn.\n== Anvioù-badez paotred, anvioù-badez merc'hed ==\nAnvioù-badez zo evit ar baotred, re all evit ar merc'hed. Ral eo an anvioù a vez roet kenkoulz d'ar baotred evel d'ar merc'hed, dreist-holl e brezhoneg.\n=== E galleg ===\nE galleg avat e anavezer meur a hini evel [[Claude]], [[Dominique]], [[Camille]]. [[Marie]] hag [[Anne]] zo bet roet ivez gwechall d'ar baotred a-wechoù.\nAn '''anv-badez''' a oa mennet da vezañ an anv a vez roet d'un den da goulz e [[badeziant|vadeziant]]. Liammet eo an anv-badez ouzh ar [[relijion gristen]] en istor. Anvioù [[kristen]] eo an anvioù-badez eta da gentañ, da lavarout eo anvioù tud anavezet evel [[sent]] gant an [[iliz katolik|Iliz]]. Pa vez danvez un tad hag ur vamm o klask un anv d'ar bugel da zont e sellont peurvuiañ da gentañ ouzh anvioù ar sent en un deiziadur, brezhonek pe gallek.\n== Perzhioù fall ==\nDistaolet e vez ar ger anv-badez eta gant lod tud. Tud all a gav gwelloc'h derc'hel dezhañ, evel ma talc'her da droioù-lavar a orin relijiel, rakkistren pe kristen, biblek pe homerek.\nDistaolet e vez ar gerioù all ivez gant lod abalamour da berzhioù fall all:\n* ''raganv'', a gaver e geriadur Roparz Hemon, peogwir en deus ur ster yezhadurel ivez\n* ''kentanv'', peogwir n'eo ket gwall anavezet ar rakger kent, hag e vije bet krouet gant SADED (perzh falloc'h hervez tud zo)\n* ''anv-bihan'', peogwir eo troet diwar ar galleg, hervez lod, pe mibilius hervez tud all.\nBetek fin ar [[Krennamzer|Grennamzer]], an anv hiniennel a oa anv pennañ pep den. Dont a rae d'e heul anvioù resisaat : anvioù roet hervez al lec'h orin, al lec'h annez, hervez anv an tad <!-- (patronyme) -->, anvioù kerentiezh, micher pe lesanvioù. E-pad kantvedoù diwezhañ ar [[Krennamzer|grennamzer]] en [[Europa]], ha diwezatoc'h e lec'h arall (er broioù arabek da skouer) e teuas unan eus an anvioù resisaat-se da vezañ un anv tiegezh hag e kemeras al lec'h pennañ en identelezh. An anv den n'eo ken un anv-badez. Ne dalvez ket ken da bennger er geriadurioù daoust dezhañ da zont dirak an anv tiegezh en amzer (anv ar bugaleerezh eo), er skritur ha dre gomz.\n* [[Mikael Madeg]], P. Pondaven, Y. Riou, ''Anoiou badiziant Bro Leon'', [[Emgleo Breiz]], 2006\n== Gwelit ivez ==\nAdtapet diwar « https://br.wikipedia.org/wiki/Dibar:MobileDiff/1074409 »


Dante o lenn an Divina Commedia, 1465\nDante en Ifern, Kan I, gant Gustave Doré, 1861\nAn Divina Commedia, La Commedia he zitl orin italianek, zo ur varzhoneg hir italianek savet gant Dante Alighieri hervez doare an terza rima, krouet gantañ en oberenn-se. E-pad triwec'h vloaz e voe ar barzh o skrivañ e bennoberenn betek e varv e 1321.\nAr skrid meur italianek kentañ eo. Awenet eo gant an tabut gwadek a oa etre ar Welfed (Guelfi) hag ar C'hibelined (Ghibellini) (1125-1300). Dave a ra Dante d'an Eneis ha da Ziskuliadur Paol Tars.\nRannet eo ar varzhoneg e teir lodenn, a zo graet cantiche (liester an anv cantica) anezho : Inferno (Ifern), Purgatorio (Purgator) ha Paradiso (Baradoz), ha tri c'han ha tregont e pep hini (war-bouez an Ifern ma c'haver ur rakkan).\nKaoz zo en Divina Commedia eus pirc'hirinded ar barzh dre an teir ren usdouarel en kaso da welout an Drinded kristen.\nDwyfol Gân Dante, troidigezh kembraek gant Daniel Rees e 1903\nAn Divina Commedia, lakaet e brezhoneg gant Per Bourdellez, Imbourc'h, 1977\nAdtapet diwar « https://br.wikipedia.org/w/index.php?title=Divina_Commedia&oldid=1943163 »\nLennegezh italianek ar XIVvet kantved


Maread ar c'hred - Wikipedia\nMaread ar c'hred\nMaread ar c'hred a zo emled ha strizhadur ar c'hredoù skignet e ekonomiezh ur vro. Maread ar c'hred a zo unan eus an tri mekanik eus ar fluktuadurioù ekonomikel. An daou all a zo ar stroñs war ar c'hinnig hag ar stroñs war ar c'houlenn.\nAnvet eo paradoks ar sioulder, efedoù kelc'hiadoù ar c'hred war ar fluktuadurioù. Da skouer, enkadenn ar Subprimes a zo aet en-dro get maread ar c'hred, met tremenet eo eus un aergelc'h gwellwelus, d'un aergelc'h gwallwelus.\nAr mont en-dro a zo an hini da heul :\nKregiñ a ra get digresk ar feur kampi, degas a ra ur c'hresk eus goulenn ar c'hredoù, hag erruet 'vez en aergelc'h gwellwelus ha brokerezh. Neuze an tiez-bank a grog da arc'hantañ raktresoù ekonomikel risklet hag a zegas un emled. Muioc'h mui a obererien ekonomikel ne c'hallont ket restaolañ o dle, neuze e koll arc'hant an tiez bank ha techet int da vezañ eveziekoc'h. Ar feurioù kampi a gresk, ha start eo en em arc'hantañ, degas a ra un digresk beveziñ hag un digresk postañ, hag an efed fin a zo ar rezeadur hag an dilabour.\nAdtapet diwar « https://br.wikipedia.org/w/index.php?title=Maread_ar_c%27hred&oldid=1895009 »\nDernière modification le 12 C'hwe 2021, à 20:32\nKemmoù diwezhañ degaset d'ar bajenn-mañ d'an 12 C'hwe 2021, da 20:32.


Ur pellgomzer eus tro ar bloavezhioù 1940\nAr pellgomz, a vez graet telefon anezhañ ivez, ger degemeret en ur bern yezhoù (eus ar gregaj τῆλε, tēle, "pell" ha φωνή, phōnē, "mouezh"), a zo un ijin pellgehentiñ hag a c'hall resev pe kas sonioù, mouezhioù tud peurgetket. Dre vras e servij da zaou zen da gomz an eil gant egile p’emaint pell pe belloc'h, miliadoù a gilometradoù a-wechoù. Hiziv an deiz eo unan eus ar binvioù a vez implijet ar muiañ er vuhez vodern.\nPa vez anv eus ar benveg e reer ivez gant ar ger pellgomzer. Pep pellgomzer en deus ur mikrofon evit komz, ur selaouell evit klevet, peadra da seniñ pe da reiñ da c'houzout evit diskouez e vez un den o klask pellgomz, hag un douchennaoueg evit ober an niverenn bellgomz a-benn tizhout an den a venner komz gantañ. Evit gallout kehentiñ e oa ret tremen dre orjal gwechall, bremañ e c'haller tremen ivez dre wagennoù radio. Pep linenn bellgomz he deus un niverenn disheñvel.\nDre vras e vez lakaet ar pellgomz da vezañ bet ijinet er bloaz 1876 gant Alexander Graham Bell, anezhañ ur Skosad hag a oa o vevañ er Stadoù-Unanet. Un toullad bloavezhioù a-raok koulskoude, e 1857, e oa bet ijinet ur benveg damheñvel gant un Italian aet d'ar Stadoù-Unanet da chom, Antonio Meucci. Savet en doa an "teletrofono" evit gallout komz gant e wreg a veze klañv war he gwele evit gallout mont e darempred ganti pa veze-eñ o labourat. Bell eo bet an den kentañ o vrevetiñ e ijinadenn.


Brezhoneg en ti-post...kendalc'homp ! - le blog de GAEL ROBLIN militant de la gauche indépendantiste Bretonne.\n<< Des nouvelles du pays nantais... Rassemblements pour la langue... >>\n25 janvier 2009 7 25 /01 /janvier /2009 21:57\nBrezhoneg en ti-post...kendalc'homp !\nTost da 150 den o doa kemeret perzh en tolpadegoù aozet dirak tiez post : Gwengamp (50), Kemper (20), Karaez(40), Montroulez (20) da heul galv Emgann, SLB, Ai'ta pe UDB Kreiz Breizh evit ma vefe doujet d'hor yezh hag evit ma vefe ofisialiset ar brezhoneg e servijoù ar post goude komzoù mezhus an Aotroù Amyard. Kelaouet e oa bet labourerien an tier-post hag ar publik diwar-benn hon azgoulennoù.\nGervel a reomp da gemer perzh en tolpadeg a vo dalc'het en Oriant d'ar sadorn 31 a viz genver da 10e30 mintin dirak an Ti-Post. An hevelep azgoulennoù a vo dalc'het e Naoned da 2 e goude merenn d'ar memes deiz e-pad ar vanifestadeg a gengred gant ar 6 stourmer yaouank a vo barnet evit bezañ taolet koaltar war mogerioù rannvro broioù al liger.\nEn deizioù da zont e embannimp an emgavioù a vo dalc'het evit ar memes palioù e Roazhon.\nUn dra vat eo gwelet tud ha strolladoù pe kevredigezhioù liesseurt o kemer perzh en tolpadegoù.\nKinnig a raimp er sizhunvezhioù da zont un emgav d'an holl vretoned kar o yezh a-benn sevel un talbenn stourm efedus en ur dennañ kentel deus ar stourmadegoù zo bet betek bremañ.\nBrezhoneg yezh vroadel : Brezhoneg ofisiel !


Trede quevren - An trizecvet Chabistr - Wikimammenn\nTrede quevren - An trizecvet Chabistr\nYouen-Yan-Lois Derrien, 1779-1792 (?) (p. 221-225)\n◄ An daouzecvet Chabistr. Var an necessite eus ar chastete An trizecvet Chabistr. Avis evit conservi ar chastete Ar pevarzecvet Chabistr. Var ar baourentez spirituel observet etouez ar binvidiguez ►\nBEzit pront meurbet d’en em zistrei diouz quement a zoug hac a denn d’al lubricite ; rac an droug-se a zeu d’en em riscla ha da gonqueri e calon un den hep e sonjal, hac eus a ur gommançamant vian e c’havanç da accidantou bras : eassoc’h vez ato tec’het diountâ eguet na vez remedia ountâ. Corfou an dud a so hènvel ouz guerr, pere ne ellonr quet beza douguet assambles touich ha rouich hep danger d’en em derri, hac ouz ar frouez pere, hac ii en o antier ha dareyet mat, a vez domaget ha gouazzeat an eil-re diouz o-hentez anezo pa en em douchont. An dour memes, peguer fresq bennâc e c’halle beza en ur pot pe en un dra-all, an-dal ma vez touchet gant ur mil-beo bennâc, ne ell quet conservi pell e frescadurez. Na bermetit jamæs eta, Philotee, e touche nicun ouzoc’h en ur fæçon incivil ha dre guriosite, na var zigarez c’hoari, na var zigarez faveri gueneoc’h ; rac peguement bennâc ma c’halle ar chastete beza conservet etouez an actionou-se pere a so volachoc’h eguet na dint malicius, cousgoude ar frescadurez hac ar fleur eus ar chastete a vez ato gouènvet ha gouazzeat diouto : mæs pa en em leser da veza touchet en ur fæçon disonest, e vez ruinet antieramant ar chastete.\nAr chastete a zepand diouz ar galon evel diouz e sourcen, mæs beza e tepand ive diouz ar c’horf evel diouz e vatier ; ha rac-se e c’hell beza collet dre an oll santimanchou exterieur eus ar c’horf, ha dre ar songeson hac an desirou eus ar galon. Impudicite eo sellet, clevet, parlant, c’huezzaat ha touich’ traou disonest, pa zeu ar galon d’en em amusi enno, ha da gaout pligeadur ganto. S. Paul a lavar bref, na ve quet so-quen hanvet an impurete en ho touez. Ar guenan, ouzpen na fell quet dezo touich ouz ar gaignou, a deac’h diouto, hac e cassaont estrainch quemēt seurt flear a sorti anezo. Diouz daouarn ar Pried sacr eus a Gantic ar Chanticou e tiver ar Myr pehini a so ul liqueur hac a gonserv an traou diouz ar gorruprion : he musellou a so bandēnnet gant ur ruban ruz-glaou, ar pez a sinifi an honestis eus ar c’homsou : he daoulagat a so hènvel ouz re ar goulm, abalamour ma zint neat : ouz he diouscouarn ez eus cleier aour, ar pez a represant ar burete : he fri a so evel ar guez eus al Liban, pehini a so ur c’hoat ne ell quet breina. An ene devot a dle beza evelse chast, neat hac honest a zaouarn, a vusellou, a ziouscouarn, a zaoulagat hac a gorf antieramant.\nVar ar propos-mâ e represantàn deoc’h ar guer en deveus raportet an Tad ancien Ian Cassian, evel ur guer sortiet a c’henou ar Personaich bras Sant Basil pehini, o coms anezâ e-unan, a lavaras ur veich : ne oun doare ebet ouz ar merchet ha cousgoude ne doun quet guerch. Ar goms-mâ a ro deomp da entent certenamant penaus e c’haller coll ar chastete e quement seurt fæçon ma en em renter coupabl eus a impudicite hac a impurete ; hac ar pechejou impur-se, diouz ma zint bras pe vian, a zeu darn anezo da semplaat ar chastete, darn-all d’e bleci, ha darn-all d’e lacat da vervel toutafæt. Beza ez eus certen privoteou pe gestou indiscret, ha certen passionou foll ha sansuel pere, evit coms propramant, ne reont quet coll ar chastete, hac a zeu cousgoude d’e semplaat, d’e renta languissant ha da devalaat ar guender caer anezi. Beza ez eus gestou, liberteou ha passionou-all, non pas hepmuiquen indiscret mæs vicius, non pas hepmuiquen foll, mæs disonest, non pas hepmuiquen sansuel mæs charnel ; ha gant ar re-mâ e vez da nebeuta oll presset ha blecet bras ar chastete. Me lavar da nebeura oll, rac dont a ra da vervel ha da berissa toutafæt pa zeu ar sotoniou hac ar passionou disonest-se da rei d’ar c’hic an effet diveza eus ar bligeadurez impur : neuse so-quen e teu ar chastete da berissa en ur fæçon indinoc’h, mechantoc’h ha maleürussoc’h eguet pa en em goll dre ar fornication, ha memes dre an aoultriez hac an incest ; rac ar speçou diveza-mâ eus a vileni ne dint nemet pec’hejou, mæs ar re-all, evel a lavar Tertulien, a so monstrou eus a vechancete hac a bec’het. Hoguen Cassian ne gred quet, na me quennebeut, en divise Sant Basil egard ouz an hevelep direglamant pa lavare ne doa quet guerc’h ; rac me a sonch din penaus ne lavare an dra-se nemet abalamour d’ar songesonou impur ha lubric pere, peguement bennâc n’o divise quet souillet e gorf, o devoa cousgoude souillet e galon ; hac an eneou generus a so jalous meurbet eus ar chastete ar galon.\nNa hentit na cals na nebeut an dud impudic, ispicial mar dint c’hoaz impudant, evel ma zint casi ato. Rac evel ma teu ar bouc’het da ober d’ar guez-amandes dous dont da veza c’huero o touich outo gant o zeaud, evelse ivez an eneou flerius hac ar galonou lous-se ne gomsont nemeur ouz den nac a voaset nac a verc’het, na noasont dezâ en ur fæçon bennâc a enep ar burete. Beza o deveus ar vinim en o daoulagat hac en o halan, evel ur certen sarpant hanvet ar Basilic. Er c’hontrol hentit an dud chast ha vertuzus, constderit ha lennit alies an traou santel ; rac comsou Doue a so chast hac a rent chast ivez ar re en em blich enno. Ar pez a ra da Zavid o c’homparachi ouz an Topaze, pehini a so ur mean precius hac en deveus ar vertuz da vouga an ardeur eus ar goncupisçanç. En em zalc’hit tost ato da Jesus-Christ crucifiet, ha spirituelamant dre ar veditation ha realamant dre ar Gommunion sacr. Rac evel ma teu quement a gousq var ur certen lousaouen hanvet Agnus castus da veza pur ha chast ; dememes o reposi ho calon var hor Salver, pehini eo ar guir Oan chast hep taich, e vellot ervat penaus abarz nemeur e teui hoc’h ene hac ho calon d’en em gaout purifiet diouz peb souillur ha diouz peb lubricite.\nAdtapet diwar « https://br.wikisource.org/w/index.php?title=Trede_quevren_-_An_trizecvet_Chabistr&oldid=127305 »\nKemmoù diwezhañ degaset d'ar bajenn-mañ d'an 9 Eos 2018, da 12:37.


Gwiaderezh - Wikipedia\nAr gwiaderezh a zo un araezad evit produiñ gwiadoù (pe danvezioù) dre liammañ daou genstrollad neudennoù kenstur lakaet war ur c'horn skouer ha kroazigellet. Bez ez eus areazadoù gweañ nes, ar stamm, an dantelezerezh hag ar feltradur o anvioù.\nEr gwiaderezh hengounel, an neudennoù a-zerc'h a vez graet neudennoù steuñviñ (an steuñvenn int) hag an neudennoù a-zremm a vez graet an neudennoù anweiñ diouto (an anneuenn int). Perzhioù ar wiadenn a zeu diouzh an hentennoù a vez heuliet.\nWar un ardivink a reer un stern-gwiader anezhañ e vez fardet ar gwiadoù en ur lakaat diloc'h ar steuñvenn hag en ur silañ an anneuenn ken e ya he neudennoù a-dreuz an neudennoù all. Koulskoude, areazadoù hep stern a zo.\nAdtapet diwar « https://br.wikipedia.org/w/index.php?title=Gwiaderezh&oldid=1882947 »\nDernière modification le 10 Eos 2020, à 06:58\nKemmoù diwezhañ degaset d'ar bajenn-mañ d'an 10 Eos 2020, da 06:58.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/174 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/174\nSANT LUCAS, XXIII.\nket. (58) Hag eur pennadic goude, eun all, o velet anezhan, a lavaraz : Te a zo ive deuz an dud-se. Mes Per a lavaraz : O va den, n’ed oun ket. (59) Var-dro eun heur goude, unan all a zeuaz hag a lavaraz : Sur awalc’h, hennes a oa ive ganthan ; rag Galilead eo ive. (60) Ha Per a lavaraz : O va den, na ouzon ket petra a leverez. Ha rag-tal, pa oa c’hoas o komz, ar c’hilloc a ganaz. (61) An Aotrou, o veza distroet, a reaz eur zell ouz Per ; ha Per a deuaz da zonj dezhan euz a gomz an Aotrou, ha penaos hen doa lavaret dezhan : Abarz ma hen devezo kanet ar c’hilloc, e pezo nac’het ac’hanoun teir gwech. (62) Ha Per, o veza eat er meaz, a welaz c’houero.\n(63) Hogen, an dud a oa crog en Jesus, a rea goab anezhan, hag a skoe ganthan ; (64) hag o veza he c’holoet gant eur voal, e skoent var he vizach, hag e lavarent dezhan : Difin piou hen deuz da skoet ? (65) Ha kalz a draou all a lavarent a-enep dezhan, oc’h insulti anezhan.\n(66) Ha kerkent ha ma oa deuet an deiz, conseil ar re Ancien euz ar bobl, prinsed ar veleien hag ar Scribed en em assamblaz, hag a lakaz digas Jesus en ho lez-varn ; hag e leverjont dezhan : (67) Mar d’oud ar C’hrist, lavar deomp. Hag hen a respontaz dezhe : Mar hen lavaran deoc’h n’her c’hredfot ket ; (68) ha ma c’hinterrojan ac’hanoc’h, na respontot ket d’in, ha na laoskot ket ac’hanoun da vond kuit. (69) Divar-vreman Mab an den a vezo azezet en tu-deo da c’halloud Doue. (70) Hag e leverjont holl : Neuze eta ez oud Mab Doue ? Hag hen a respontaz dezhe : Hoc’h-unan hen lavarit ; bez’ ez oun. (71) Neuze e leverjont : Da betra hon euz-ni c’hoas ezom a desteni, pa’z eo gwir hon euz her c’hlevet hon-unan deuz he c’henou ?\nNEUZE an assamble holl, o veza savet, a gassaz anezhan da Bilat.\n(2) Hag int a gommansaz tamal anezhan, en eur lavaret : Kavet hon euz an den-man o trompla ar bobl hag o tifen paea an tribut da Cezar, hag o lavaret ez eo hen he-unan ar C’hrist, ar roue. (3) Neuze Pilat a c’houlennaz diganthan : Ha te eo roue ar Judevien ? Ha Jesus a respontaz dezhan : Hen lavaret a rez.\n(4) Ha Pilat a lavaraz da brinsed ar veleien ha d’ar bobl :\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/174&oldid=125272 »


DegemerStalLevrioùBannoù-tresetAr brizoniadez – Pourmenadenn Yaya #2\nHome / Levrioù / Levrioù 6-10 vloaz / Ar brizoniadez – Pourmenadenn Yaya #2\nShanghai, 1937. Prizoniadez eo Yaya. Dizoleiñ a ra bed kuzh Zhu, den drouk anezhañ, hag e sekred spontus ! A-benn saveteiñ e vignonez nevez e seblant Tuduo ober ar pezh a c’houlenn e vestr digantañ… Met ur raktres all en deus e gwirionez…\nAr brizoniadez - Pourmenadenn Yaya #2 quantity\nISBN: 978-2-86824-266-2 Rummadoù : Bannoù-treset, Levrioù 11-15 bloaz, Levrioù 16 vloaz ha muioc'h, Levrioù 6-10 vloaz Product ID: 1139\nGanet e oa Jean-Marie Omont e Bro-Varoko e 1972, skolaerien e oa e dud. N’en doa skinwel ebet pa oa bugel met skrammoù ar sinema en doa dizoloet en ur c’harter eus Fez ha buan e oa deuet da vezañ entanet-bras gant ar bannoù-treset goude-se. Pa oa distroet da Vro-C’hall e 1982 en doa komprenet e oa disheñvel-mat sevenadur ar vro eus pezh en doa anavezet betek hen, ne oa ket ken digor. Istorioù en doa kroget da skrivañ neuze, a-benn tec’hout ar aergelc’h-se, ha mont a rae alies d’ar sinema da vezañ soubet e bedoù all. Bremañ e skriv evit ar skinwel, evit bannoù-treset hag e tiorren raktresoù evit ar sinema.\nRoit an ali kentañ war “Ar brizoniadez – Pourmenadenn Yaya #2” Cancel reply


Pajenn:Le Clerc - Ma beaj Jeruzalem, 1902.djvu/348 - Wikimammenn\nPajenn:Le Clerc - Ma beaj Jeruzalem, 1902.djvu/348\nm’eo græt ar zac’h gant eur c’hroc’hen bouc’h. Neb en euz-an gwriet, pe *oakolier pe gereer, n’an euz ket hanter-c’hræt e labour : pa ve stoufet mad ar c’houk-digor, na ve gwelet nepred ar zac’h o veran. Eur gordennik a zo ’vit hec’h erean, eur gordennik a ve diskoulmet ken liez gwech ma ve goulennet digant an douger dour da brenan.\nPa daulan ple d’ar zac’h, eo distouf ar c’houk, ha flistran ’ra an dour drezi herr da m’hall. Mes n’eo ket en eur c’helorn e koue, ha n’eo ket an douger en deuz roet d’ean frankis. Eun tremener divergont ha dinatur eo, ar zoudard-ze am euz gwelet bremaik o kemer an tec’h. An amprevan ’zo anean ! krog ennan ar zec’hed, marvad, an euz bet laket e bao war groc’hennad ar paour kæz gwerzer dour, troc’het d’ei ere he gouk hag evet diouti ’leiz e gof. Mar nije da vihanan hadereet ar c’houk ! Mes nan : lezet an euz ’nei distouf, en hevelep doare ma ya an dour da goll, dour hag an ije talveet d’ar pautrik meur a vetallik. Setu perak e c’harm heman a-bouez e benn. Eun drue eo hen klevet. Hag hen gwelet ive. Klask a ra stoufan an toull, ha n’eo ket ’vit lakat e zorn warnan. Peurdiskarget e vije bet e groc’hennad panevet eun tremener a galon vad a zo æt d’ei, an euz\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/348&oldid=108603 »\nKemmoù diwezhañ degaset d'ar bajenn-mañ d'an 29 Gwe 2017, da 15:59.


Tour des pays celtes (en breton 2014) partie 1\nJe suis parti en voyage..\nJ'ai passé une année à apprendre le breton en suivant une formation en immersion et en vivant dans le Finistère chez un locuteur de langue bretonne. Je ne parle pas encore parfaitement, mais je progresse. A partir d'octobre 2013, j'ai décidé de mettre en pratique ce que j'ai appris en contant des histoires en breton. Des histoires bretonnes, mais aussi des histoires africaines, amérindiennes... Ensuite, à partir de janvier 2014, je vais repartir en quête de nouvelles histoires dans les pays celtes... Je reviendrais en avril et mai 2014 pour les partager en Bretagne dans les écoles qui suivent le projet, en breton et aussi en français...\nLe journal de bord que je vais écrire durant ce voyage sera en langue bretonne uniquement, il s'adresse aux enfants et aux adultes qui savent ou apprennent cette langue. Il y aura quelques photos et peut-être même des enregistrements... Bon voyage!!\nEmgav gant ur c’honter beajour\nAbaoe 2002 emaon o veajin gant kontadennoù. Graet em eus div wech tro ar bed o c’hoari biz meud.\n( Pajenn Samuelallo.com ha Louarnig miz Du 2004…). Kontet ha dastumet am meus kontadennoù ha kanaouennoù e-pad ar beajoù-se.\nKroget am eus da zeskin brezhoneg gant Roudour e Karaez ar bloaz paseet.\nGoude ar stummadur em eus graet ur veaj e Breizh hep komz galleg e-pad miz ebrel tremenet. Kontet am eus kontadennoù e skolioù Diwan Komanna, Plounevez Moedec, Lannuon, Kemper, Kraon, Lesneven, Pondi, Sant Brieg, Dinan, e skolajoù Ar Releg Kerhuon, Plijidi, ha Rostren, e lise Diwan Karaez hag e skolioù divyezh Sant Riwoal, Lanmeur, Montroulez, Kavan, ha Lannuon.\nC’hoant am eus d’ober ur raktres all evit ar bloaz man :\nUr veaj er broioù keltiek heuliet gant ar vugale a zesk brezhoneg\nGant tri frantad:\nMiz Here, miz Du, miz Kerzu 2013 : Emgav er skolioù gant kontanennoù, kanaouennoù ha dansoù eus Breizh pe eus broiou Afrika pe re Indianed eus Amerika...\nMiz Genver, C’hwevrer 2014 : Beaj tro Bro Gembre, bro Iwerzon, bro Skoz : beaj evit dastum kontanennoù, kanaouennoù ha dansoù nevez… Skrivet e vo lizheroù e brezhoneg ha kaset e vint d'ar skoliou dre internet…\nMiz Meurzh, Ebrel ha miz Mae 2014 : an eil emgav gant ar memes skolioù e Breizh… Kontet e vo kontanennoù eus bro Iwerzhon hag eus bro Skoz e brezhoneg gant un nebeut gerioù e saozneg, kanet e vo e gouezeleg ha danset e vo ivez…\nSkrivet e vo ur c'havotenn e-pad ar raktres:\nTon simpl e-pad ar veaj e Breizh, ur poz e pep skol.\nTamm kreiz e-pad ar veaj tro Iwerzhon ha bro Skos.\nTon doubl e-pad an eil veaj tro dro Breizh: ur poz e pep skol…\nAn Oriant, d' ar yaou 7 a viz du.\nSalut deoc'h bugale ha tud vras !!!\nSetu ar c'heloù kentañ eus ar veaj. Kerzhout a ran e Breizh abaoe penn-kentañ miz Here. Deuet on a benn da gavout ti ur brezhoneger bep noz evit kousket. Komzet m'oa brezhoneg war an hent ivez, er c'hirri-tan.\nDegemeret on bet mat-tre gant ar skolioù :\nDiwan Kastell Pol, Gwitalmeze, Divyezh Lannilis, Pleber-Krist, Gourin, Skolaj Kleder, Diwan Kommanna...\nGraet am eus anaoudegezh gant tud kozh hag a zo gouest da kanañ brav. Kaset vo deoc'h an enroladennoù a benn nebeut...Glav a ra kalzig. Ne vern ! Plij a ra din kerzhout gant an avel ! Breizh a zo brav tre !\nSetu rekipe ar fars forn d'eus bro leon :\nMesk tout an dra-se (tro ha tro adarre) :\n3 loaiad bras bleud gwinizh\n5 loaiad bras bleud gwinizh du\n3 loaiad bras sukr\n½ litrad laezh d'euz ur feurm\nHolen (etre daou viz)\n1 litrad laezh vo tommet diwezatoc'h a mesket gant an toaz,\ntro a tro adarre ( arabat ober « poulout »!)\nLakaet e vez barzh ur plad gant un tamm amann.\nLakaet a vez ar forn da dommañ betek 195 derez (gant pruneau ha raisin).\nChañs vad deoc'h !\nKenderc'hel a ran va droiad,\nKeloù all vo kaset deoc'h !\nPloeuc sur lié, d'ar 6 a viz genver.\nBloavezh mat deoc’h !!\nSpi am eus eo bet plijus ar vakansoù evidoc’h !\nBrav eo mont da welet ar vignoned hag ar familh, met, brav eo ivez mont da veajiñ!!\nPrest on ! ahah!\nKregiñ a ra ar veaj nevez a-benn warc'hoazh, diriou…\nPrest eo ar sac’h,\nlâret m’eus kenavo d’ar vignoned,\nKenavo d’ar familh,\nKenavo d’ar wezenn d'eus Ploeuc sur lié...\nKeloù all a vo skrivet a-benn un nebeut devezioù, pa vin er-maez eus breizh.\nKenavo va breizh hag a-benn an nevez-amzer!\nMersi deoc'h bugale eus breizh evit rein din startijenn vit ar beaj-se...\nkaset eo bet din un barzhoneg skrivet gant Fanch Salaün (eus bro Leon). Poème écrit par Fanch Salaün que j’ai connu pendant l’automne. Graet am boa anaoudegezh gantañ e-pad ma zro breizh… troet eo bet gantan e galleg. Il l'a traduit en français:\nPetra lakaat er sac’h gein\nEvit ma ne vefe ket re bounner ?\nPeseurt gerioù a rimo a gredenn\nHa peseurt mouez nemet unan tener?\nPour qu’il ne soit pas trop lourd ?\nQuels mots rimeront le credo\nEt quelle voix sinon celles de velours ?\nPeseurt sell a en em lako war ar bed\nPa zibuno ar mousc’hoarzhoù\nPa zevo bervidigezh ar gavotenn\nAn disterañ c’hoantoù?\nQuel regard se posera sur le monde\nLorsque défileront les sourires\nLorsque le feu de la ronde\nBrûlera d’autres désirs\nE foñs ur sac’h an dalc’hegezh\nA vo livet a esper\nEn ur godell gostez\nSkediñ a raio ar wirionded\nAu fond du sac la persévérance\nSera colorée d’espérance\nDans une poche de côté\nRayonnera la sincérité\nWar ar bloukloù evel ur prism\nSteredenniñ a raio an optimism\nHa war banniel an dalc’husted\nC’hweziñ a raio avel an uvelded\nSur les boucles comme un prisme\nEt sur l’étendard de la ténacité\nSoufflera le vent de l’humilité\nPloeuc sur Lié, d'ar 4 a viz kerzu\nSetu. Echu eo ma zroiad skolioù… Hag echu eo ton simpl ar gavotenn ivez :\nAr Gavotten gant ar vugale.\nSetu ar pojoù kentañ eus an ton simpl ar gavotenn\nBonjour deoc'h c'hwi tud yaouank, ni a zo digouezet\nNi gano un droiad dañs, biskoaz c'hoazh on eus graet\nD'an oad d'ar pemp war-n-ugent, ur veaj m'eus kroget\nbetek an devezh hiriv, war an hent m'eus dalc'het\nA-drugarez d'an indianed, brezhoneg m'eus desket\nHag ober a ran bremañ, un droiad 'breizh izel\nMe zo bet e bro leon betek skol Kastel Pol\nGwelet m'eus an iliz veur, hag a oa leun a gaol\nWarlerc'h on bet e Kleder, ker ar pesketourien\nUr c'hastell a oa ivez, kreiz an artichaoden\nBet on bet e Kommanna, en traoñ menez Arre\nDu-se a zo ur mougou, ha dindan m'eus kousket\nE Gourin zo ur statu, Dimezel Liberté,\nBremañ he deus ur bonned, hag hemañ a zo ruz\nEn Oriant, on bet ivez, betek skol Ker-Nevez\nGwelet m’eus an defile, ar gouel etrekeltiek\nTremenet 'oan e Kemper, e-biou ster An Aodet\nGwelet m’eus ur maligorn, o vont d’an iliz veur\nE Lesneven ez eus ur volz, a zo bet adlaket\nKouezet e oa pad ar brezel, gant bombezenn ur c’harr-nij\nE Landerne ez eus ur pont, anvet Pont ar Rohan\nTud o deus savet o zi, a-us ster An Elorn\nE Rostren on bet ivez, saludin Bro Fisel\nUr bern dud a oa du-se, 'vit devezh ar marc’had\nWarlec’h on bet e Karaez, lec’h m’eus desket ar yezh\nAr musik a oa re grenv, e-pad an Erer kozh\nE Tregunc ez eus ar mor, 'tal Kastell Trevignon\nUr grampoue'enn am m’eus debret, rak 'oa koulz ar foer bio\nE Sant Brieg on distroet e-kichen an ti gar\nUn enezen brezhoneg a zo e Breizh Uhel\nE Penn-ar-Bed ez euz ul lec’h war gourennez Kraon\nAr skol-se a zo bihan tout, ha leun a startijenn\nEchuet m’eus ma zroiad, ma zroiad Breizh Izel\nRet e vo mont war an hent, betek broioù keltiek\nLalalalalalala lalala la le lo\nBrav eo bet ar veaj-se : setu un nebeut fotoioù :\nUl labourer-douar gant kezeg,\nUr stajiad (me) o rein laezh (lâret "leazh" e Bro Leon) d’al leue\nYves a zo dedenet-tre gant ar salterion\nElise oc’h ober krampouez\nUr fritadenn viou war an tan koad\nPrest on da vont pelloc’h…\nDiskuiz a ran e-pad vakansoù Nedeleg a-raok mont e Bro Gembre…\nKenavo deoc’h, Nedeleg laouen da dout an dud, ha ken ar bloaz o tont…\nEus ur geriadenn e-kichen Bath, d'an 12 a viz genver\nKeloù kentañ ar veaj!\nLaouen on da skrivañ deoc'h eus Bro Saoz.\nAet on kuit war droad diryaou mintin eus Ploeuc sur Lie. Sikouret on bet gant an otoioù evit mont betek Dinan. Ur souhezadenn m'eus graet er skol Diwan, da glas ar re CE2 hag ar re CM. Kanet on eus ar gavotenn ha selaouet m'eus ur ganaouenn kanet gant brezhonegerien Dinan (setu enroladennoù...).\no c'hoari biz meud\nAlix eus Dinan\nE Caen on erruet diouzh an noz gant Veronique, ur vaouez eus bro Normandie. Pedet on bet en he zi a-raok mont betek ar porzh. Dedenet-tre eo bet Veronique hag he gwaz gant ar psalterion.\nPignet em eus er vag da 11 eur d'an noz hag komzet am eus gant un den eus bro India (e saozneg). Lâret en deus din:\n- You are interested with celtic culture? Then you should go to Stonehenge! (Dedenet out gant sevenadur Keltiek, p'eus ket nemet mont betek Stonehenge!)\nKousket em eus mat-tre war leur ar vag (tomm er sac'h kousket). Abred diouzh ar mintin on aet war pont ar vag. Teñval e oa an oabl. Gwelet em eus gouleier Bro Saoz. Nebell eus Porthmouth e oamp...\nDiouzhtu m'eus kavet er porzh ur c'harr-tan o vont betek Southampton. Iskis e oa mont en tu kleiz eus an hent e-pad an noz, gant tud ha na gomze ket nemet e saoznek... Lezet o deus ac'hanon e kreiz-ker Southampton. Kerzhet am eus war-zu ar c'hornog evit kavout an hent az 'afe betek Salisbury. Stonehenge n'eo ket pell eus Salisbury... Gwelet em eus yourc'h er park war bord an hent. Brav e oa. Erruet on e Salisbury da greisteiz. An iliz-veur a zo bras du-se hag ur foto am eus tennet. Diseñvel eo eus iliz-veur Kastel Paol. Ur feuntenn a zo e kreiz. Skolidi a oa du-se, o tresañ en diabarzh. Unan anezho a oa gouest da gomz galleg !\nFotoiou ar c'hatedral...\nKerzhet am eus war-zu Stonehenge. Bern dour a oa e bord an hent abalamour d'ar glav a zo bet ar sizhun tremenet. Dour-beuzioù 'zo bet ivez. Gwelet am eus bugale e porzh ur skol. Goulenet em eus gant renerez ar skol hag-eñ 'oa dedennet gant kontadennoù. Aotreet on bet da gontañ un istor d'ar vugale a oa 7 vloaz. Kanet o deus din ur ganaouenn\nGwelet am eus mein bras Stonehenge eus pell. O kuzhat e oa an heol. Ret e oa din kavout ul lec'h evit kousket. Blenier ur c'harr anvet Simon en deus kaset ac'hanon betek e di. Un den dispar e oa Simon. Beajet en doa kalz pa oa yaouankoc'h. Lâret en deus din :\n- I can bring you home but I am afraid, my wife won't let you sleep at home... Bez e c'hellañ kas ac'hanout em zi, met ma gwreg 'vo ket a-du vit degemer ac'hanout er ger...\nLaouen e oa bugale Simon o welet un estañjour eus bro Frans. Met aon a oa gant e wreg. Lâret he deus da Simon:\n- No way, he cannot stay in our house! Nann, N'eus ket tu dezhañ chom amañ en hon zi.\nKaset on bet gant Simon betek un ti-feurm. Trist e oa Simon o lavar din kenavo e-pad an noz... Lavaret am eus dezhañ:\n- Tud'zo o deus aon unan ouzh egile... Tamm-ha-tamm e teu muioc'h a fiziañs.\nKemeret em eus chomlec'h internet Simon vit kas keloù dezhañ.\nAet eo kuit karr Simon. Kerzhet am eus betek nor ar feurm. An dud ne oant ket evit sikour ac'hanon. Koulskoude em eus sonet un ton hanter-dro gant ma flut evit kaout fiziañs ennon adarre. Plas a oa er feurm vras met aon o doa eus an estrañjour.\nKerzhet em eus un tamm pelloc'h. Klouar e oa an noz, glav ebet. Goulenet am eus gant un den kozh-tre. Bouzar e oa. Diaes-tre eo bet displegañ dezhañ e oan o klask ul lec'h evit kousket. A-benn ar fin en deus komprenet ac'hanon met e c'harr-di a oa leun a draoù... Plas ebet vit ur veajour...\nEn un ti all eo bet lâret din:\n- You should ask Rose, she is my neibourgh, might have a place for you! P'eus ket nemet mon betek ti Rose, va amezegez, ganti vo kavet ul lec'h evidout!\nAr gwir a oa ganti.\nDegemeret on bet gant Rose, ur vaouez 60 bloaz. An emglev zo bet kavet:\n- Could you cut some wood for me tomorrow morning?? Bez e c'hellez troc'hañ koad evidon warc'hoazh mintin?\n- Evel just!\nDebret em eus mat-tre gant Rose. Pedet he deus an amezeien da gomz ganin (Claire ha Thadeus eus bro Pologne). Tud dedenus-tre int. Savet o deus un ti « passive », un ti hag a zo tommet nemet gant energiez an heol... Clare a zo kelennerez Yoga. Komzet on eus kalz ha warlec'h m'eus kousket mat-tre. Skuiz e oan !\nUr "british breakfast" a zo bet profet din gant Rose diouzh ar mintin. Labouret am eus o troc'hañ koad e-pad div eurvezh.\nTi Rose, english breakfast\nPedet on bet vit chom e ti Claire ha Thadeus. Skriv a ran deoc'h eus o zi...\nMont a reont e Bristol (ur ger all) fenoz. C'hoant o deus mont d'ur preti "south indian". N'ouzon ket peseurt boued a vo kavet du-se. Krampouez 'vo ket debret fenoz, a dra-sur !!\nSetu 'vit keloù penn-gentañ ar veaj.\nSpi m'eus ez a mat an traoù ganeoc'h !\nPok deoc'h ! pe ur "kiss"\nAberystwyth, d'an 20 a viz genver.\nKeloù eus bro Gembre,\nMont a ra mat gant ar veaj. Emaon evel ul logodenn war un tamm fourmaj!\nErruet on e Aberystwyth. Ur sizhun vrav-tre m'eus tremenet e bro Gembre, daoust ma 'oa fall an amzer !!\nGoude un nozvezh en ur preti « chik ha cheuc'h » e Bristol hag un nozvezh en un davarn gant sonerezh "Funk" on aet en-dro war an hentoù.\nGraet am eus anaoudegezh gant tud Bro Gembre.\nDegemerus-tre int! Pegen brav eo klevout ar c'hembraeg er stalioù, en ti-post, war an hentoù. Komz a reont saozneg ganin hag kembraeg etrezo. Difennet e oa bet komz kembraeg gwechall-gozh er skol.\nCheñchet eo bet al lezenn. Holl bugale Bro Gembre a zesk e kembraek bremañ. Spi o deus an dud e vo komzet muioc’h muiañ ar c'hembraeg… Brav eo ar yezh-se. Ur bern gerioù a zo heñvel ouzh gerioù brezhoneg. Ar mod da skrivañ a zo disheñvel-tre.\nSetu un nebeut fotoioù graet en ur stal boued…\nDenved : deñved\nVuoc'h : buoc’h\nBara : bara\nUn nozvezh kontadennoù hon eus aozet en ur familh. Kontet eo bet un nebeut kontadennoù gant ar vugale ha bugale an amezeien (e saozneg). Kontañ kontadennoù a blij d’ar vugale-se !\nBeajet am eus betek Llandybie evit ober ur souezhadenn da Rita ha Carl.\nRita a zo dedennet-tre gant ar brezhoneg. O skivañ ur geriadur "Brezhoneg-Kembraeg" emañ. Enrollet am eus un atersadenn graet ganti :\nRita ha Karl\nCarl o kanañ:\nKavout a ran ul lec'h vit kousket bep noz. En un ti feurm m'eus kousket ur wech. Arwyn en deus 350 deñved en e di-feurm.\nNozhvezh barh ur feurm\nAr muzik a blij d'an dud amañ. Kousket am eus e ti tud yaouank. Hir eo bet an nozvezh, gant muzik ha kontadennoù…\nE ti Josuan emaon bremañ. Eus enez Maurice eo. Komz a ra galleg, saozneg ha kreol evel just! Emañ o chom e Bro Gembre abaoe 10 vloaz. Diskuiz a ran en e di e-pad an dibenn sizhun.\nMachynlleth, 27 a viz genver\nSetu un nebeut keloù eus ar veaj : e bro Gembre emaon c'hoazh.\nBet on bet en un nebeut skolioù nevez, souezhet e oa ar vugale o klevout gerioù e brezhoneg. Soñjal a raent e oan gouest da gomz e kembraeg !\nskolexchange&autoplay=0&autoreplay=0&showtime=1" width="200" height="20" bgcolor="#FFFFFF"> skolexchange&autoplay=0&autoreplay=0&showtime=1" />\nSetu ar sifroù e kembraek :\nUn dai tri pedwar pimp chwech seis wyth naw deg\nDesket am eus kanaouennoù nevez gant ar vugale :\nBrudet eo bro Gembre evit ar c'han.\nSetu enroladennoù ar vugale :\ndisul&autoplay=0&autoreplay=0&showtime=1" width="200" height="20" bgcolor="#FFFFFF"> disul&autoplay=0&autoreplay=0&showtime=1" />\nGraet am eus anaoudegezh gant tud o vevañ e tiez ispisial. An dud-se n’o deus ket c'hoant bevañ pell eus an natur. O chom e-kreiz an natur emaint. Kousket am eus mat-tre e-barzh an Hut, ar yourte hag an tippi... Hut a blij din muioch. Tomm eo ha koulskoude eo posubl selaou kan an avel ha dour ar ster...\nsell diouzh al lec'hienn-se:\nUn eskemm kontadennoù am eus graet gant Kristine e Fishgard. Un istor nevez am eus klevet. Klask a ran deskiñ anezhi evit an distro e breizh...\nKristine eus Fishgard\nFishgard a zo al lec'h diwezhañ bet aloubet er rouantelezh unaned. Bro Frans a oa deuet amañ e 1791 evit sikour ar c’hembreiz da stourm a-enep bro Saoz... An dud eus bro Gembre ne oa ket a-du da servij bro Saoz, na kennebeut da servij bro Frans... Stourmet o doa a-enep bro Frans vit kas anezho en dour en-dro...\nWar-zu hanternoz bro Gembre emaon o vont bremañ. Lâret eo bet din eo disheñvel ar c’hembraeg du-se. Saozneg a vo komzet ganin... Menezioù uheloc'h a vo, hag erc'h marteze...\nGleb eo bet an amzer betek poent. Krog a ra an amzer yen... Met tomm eo kalon an dud !\nMont a ra mat ganin! Un tammig trist on o lâr kenavo d'an dud... kouskoude eo ret din mont war-raok vit ober an droiad...\nBro Gembre a blij din!\nHolyhead Porz, d’ar 6 a viz C'hwevrer\nSetu keloù diwezhañ eus bro Gembre,\nCheñch a rin bro fenoz...\nTraoù brav m'eus bevet ar sizhun tremenet.\nKontet am eus kontadennoù e skolioù nevez (11 Skol m'eus gwelet e bro Gembre) ha graet am eus anaoudegezh gant ur familh brezhonegerez. An tad a gomz nemet brezhonek gant ar vugale hag ar vamm a gomz kembraek... Saozneg ha galleg ebet en ti-se. Plijus-tre eo bet c'hoari "mil bornes" e brezhoneg ha debriñ krampouezh fardet war ar billig!\nSetu ur boltred hag un enroladenn eus ar familh...\nfamilh&autoplay=0&autoreplay=0&showtime=1" width="200" height="20" bgcolor="#FFFFFF"> familh&autoplay=0&autoreplay=0&showtime=1" />\nUr ganaouenn eus ar skol :\nbugalelaouen&autoplay=0&autoreplay=0&showtime=1" width="200" height="20" bgcolor="#FFFFFF"> bugalelaouen&autoplay=0&autoreplay=0&showtime=1" />\nDesket am eus ur sekred kegin nevez ganto:\nKouignoù kriz eus bro Gembre:\nBleud : 450 gr (gant poultr da greskiñ e-barzh)\nAmann : 115 gr\nSaindoux : 115 gr (pe neuze amann c'hoazh)\nSukr : 115 gr\nVioù : 1\nLaezh : un dakenn bennaket (ur santimetr en ur werenn)\nMeskañ ar bleud, an amann hag ar saindoux\nLakaat ar sukr, ar rezin hag an u\nMeskañ pep tra ken vo savet ur volotenn toaz\nLakaat ur boc'h laezh ma vez re sec'h an traoù\nPoultrennañ bleud war an daol\nRollañ ar volotenn betek ma vefe ur santimetr a devder\nDidroc'hañ tammoù ront gant ur werenn\nLakaat an tammoù da rouzañ en ur baelon, 3 vunutenn pep tu.\nTenañ anezho kuit ha lakaat sukr warno.\nArabat debriñ tout d'un taol!\nStart a vo!\nWarlec'h on bet e hanternoz bro Gembre. Brav kenañ eo ar menezioù du-se... Erc'h a oa e-lein ar menez met ket en traoñ...\nChomet on en un ti koad e-kreiz ar c'hoad.\nMarteze emaoc’h o soñjal : "Samuel a zo sot gant ar c'hoad...".\nAr gwir zo ganeoc'h, energiezh an natur a blij kalz din.\nSetu un nebeut fotoioù eus al lec'h-se...\nHag lec'hienn al lec'h-se e saoznek: http://www.caemabon.co.uk/\nPerc'henn al lec'h-se a zo añvet Eric hag ur c'honter an hini eo. Klevet am eus ur gontadenn brav kenañ gantañ!!\nEchuet em eus va droiad e bro Gembre e-kichen Aberdaron.\nSpontet on bet gant labour Dafydd (David )\nAn den-se a zo gouest da sevel tiez e-giz an dud e oadvezh an arem... Tiez ront gant un doenn plouz.\nUl lec'hienn a zo: http://www.felinuchaf.org/\nUr stal a zo evit deskiñ al labour gant prenn. O klask kempenn bigi kozh emaint.\n10 den yaouank eus Rouantelezh unaned hag ivez eus bro Frans a oa du-se. Pephini a zo o veajiñ hag o klask deskiñ labourat gant an dorn... Labouret am eus un devezh ganto evit gounit ma zamm vara!\nUnan eus an tiez a zo graet evit an abadennoù kontadennoù. Ha savet ’zo bet unan e-pad ma oan du-se !! Ahah!\nPegen brav eo bet an nozvezh-se, gant kontadennoù, dansoù ha kanaouennoù. Dañset on eus an an-dro, an hanterdro, ar rond-de-st-vincent, hag ar gavotenn evel just!! M'eus ket desket mat an dañs eus bro gembre met klask a rin kaout soñj.\nAn emgav diwezhañ e bro Gembre a zo bet gant Twm (Tom), ur barzh ha skrivagner. Kanet en deus din ur ganaouenn kembraek hag a zo tost eus ur ganaouenn eus breizh - ur ganaouenn keltiek an hini eo :\nSetu an enroladennoù :\ntom&autoplay=0&autoreplay=0&showtime=1" width="200" height="20" bgcolor="#FFFFFF"> tom&autoplay=0&autoreplay=0&showtime=1" />\nPezh a blij din e bro Gembre a zo ar kembraek. Klevet e vez kembraek barzh tout ar skoliou skoliou met ivez war ar staedou, barzh ar stal bara. Tud a bep seurt oad a zo o komz kembraek bep deizh.\nErruet on e Holyhead. Kemer a rin ar vag fenoz... Spi am eus ne vo ket dirolet ar mor. C'hoant am eus kousket un nebeut eurvezhioù war ar vag... Keloù nevez a vo kaset deoc'h eus bro Iwerzhon...\nGlenties, Donegal, d'ar 14 a viz C’hwevrer\nA-raok komz diwar-benn ar veaj em eus c’hoant trugarekaat un nebeut tud:\nMersi Erell evit difaziañ an destenn bep sizhun\nMersi Louis evit “moanaat” ar fotoioù hag an enroladennoù\nMersi Eva da vezañ ur webmaster a feson !\nHa bremañ, keloù eus ar veaj :\nErruet on e bro Iwerzhon ur sizhun zo. Graet am boa anaoudegezh gant Ewa, ur plac’h eus bro Pologne. Sikouret he deus ac'hanon da ziskuizañ goude an nozvezh war ar vag. Diaes eo buhez an emvroidi (n’o deus ket kalz a arc’hant vit bevañ), ha koulskoude he deus roet din ur bern boued evit ar veaj… Brav eo kalon an dud a gavan war an hent! Ar re o deus an nebeutañ a ro ar muiañ…\nGant Tommy hag e familh on chomet daou devezh. Sevel a ra margodennoù hag laouen eo ar paotr ! Displeget en deus din petra eo ur “fairy ring”. Kavet 'vez ur bern dioute e bro Iwerzhon ha den ebet a c’hell ober drouk d’ar wezenn pe d’ar mein pa vezer du-se. E-giz ur santual evit an dud burzudus eo… Mont a ra Tommy da welet ha da gomz gant ar “fairies” du-se.\nN'em eus ket bet c’hoant tapout ur boltred eus ar “fairy ring”, displeget eo bet din gant Tommy : Ar fairy ne blij ket re ar fotoioù… Doujet am eus outo…\nDivizet am eus mont betek Donegal, ur rannvro e hanternoz Bro Iwerzhon. Gaellig a vez komzet du-se. Ar gaellig eus Donegal a zo tost-tre eus ar gaellig eus bro skos…\nHurling ha gaelig football a zo ar sportoù hengounel hag a blij d’an dud en Donegal.\nGwelet am eus ur match :\nSetu ur video eus ur match e breizh :\nBugale ar skol o deus kanet din ur ganaouen:\nTi ar re gozh:\nUr nozvezh eskemmoù m’eus bevet gant Evan, ur paotr ampart gant ar piano:\nkanaouenn eus Breiz.\n811_1608&autoplay=0&autoreplay=0&showtime=1" width="200" height="20" bgcolor="#FFFFFF"> 811_1608&autoplay=0&autoreplay=0&showtime=1" />\n811_1610&autoplay=0&autoreplay=0&showtime=1" width="200" height="20" bgcolor="#FFFFFF"> 811_1610&autoplay=0&autoreplay=0&showtime=1" />\nE Glenties on erruet bremañ ha bet on en ur “session”: Brudet eo bro Iwerzhon evit an abadennoù sonerezh : Pephini a zeu gant ur beñveg seniñ ha sonet e vez sonerezh hengounel. Desket e vez an tonioù gant ar re gozh pe gant ar re a oar seniñ anezhe.\n811_1620&autoplay=0&autoreplay=0&showtime=1" width="200" height="20" bgcolor="#FFFFFF"> 811_1620&autoplay=0&autoreplay=0&showtime=1" />\nNe m’eus ket klevet kement a dud o komz ar yezh iwerzhonek er straed evel ar yezh kembraek e Bro Gembre… Klask a ran un tamm muioc’h…\nKlasket am eus kousk barzh ar c'hastel-se. Re souhezhet e oa pec'henn al lec'h. klask a ran.\nLabouret em eus en un ti feurm evit trugarekaat an dud o doa roet din un dijuniñ. En ur gwele mat ha plum m’eus kousket…\nErc’h on eus bet dec’h met teuzet eo hiriv…\nKenderc’hel a ran va droiad war-zu an hanternoz.\nD’ar gwener 21 a viz c'hwevrer\nSetu un nebeut keloù eus Donegal.\nSetu an traezh eus Donegal :\nErruet on en ur "Gaeltalk", ul lec'h e vez komzet muioc'h a gaelic ha nebeutoc'h a saozneg.\nLaouenn e oan o klevout gaelic er stalioù hag er staedoù. Goulennet am eus gant ar plac'h a labour er stal boued : Gaelig a zo yezh al lec'h-mañ? Lâret he deus din : "50 % eus an dud a gomz gaelic bemdeiz ganin".\nNeo ket fall. Kentelioù c'hoariva, muzik ha dansoù a zo kinniget amañ e gaelic. Vakansoù ar skolioù a zo ar sizhun-mañ. Ret eo bet din mont da welet an dud e ti ar re gozh vit rein startijenn dezho. Plij a ra dezho ar gavotenn, an andro hag istor ar gorriganed. Kanet o deus din kanaouennoù hengounel eus bro Iwezhon.\n811_1660&autoplay=0&autoreplay=0&showtime=1" width="200" height="20" bgcolor="#FFFFFF"> 811_1660&autoplay=0&autoreplay=0&showtime=1" />\nam eus anaoudegezh gant ur familh plijus kenañ. Gaelic a zo yezh an ti. Ar vamm a zo ur gonterez ha dedenet gant ar c'han. Ar muzik hag ar c'hoariva e gaelic a blij d'ar vugale :\nSetu fotoioù Suzann, Alva (mec'h Suzann) hag enroladennoù :\n811_1664&autoplay=0&autoreplay=0&showtime=1" width="200" height="20" bgcolor="#FFFFFF"> 811_1664&autoplay=0&autoreplay=0&showtime=1" />\n811_1645&autoplay=0&autoreplay=0&showtime=1" width="200" height="20" bgcolor="#FFFFFF"> 811_1645&autoplay=0&autoreplay=0&showtime=1" />\nKanet he deus Noeleen e Breizh ar bloaz paseet vit ar Gouel etrekeltiek e kêr an Oriant. Spi he deus da vont en-dro ar bloaz-mañ!\nFamilh Noeleen a oa degemerus-tre:\nBevet am eus daou devezh gant Breeze.\nDont a ra bugale ar c'harter da c'hoari ganti. Brudet eo vit bezañ ur bugel bras, ur bugel 50 vloaz ! Plijadur on eus bet!\nChenchamantoù bihan zo bet gant ma divskouarn :\nNormal eo e bro Iwerzhon!\nHa bremañ, mont a ran da adwelet an Druidess m'oa gwelet 7 vloaz-zo... Spi am eus e kavin anezhi...


Wikiarroud:Tavarn — Wikiarroud\n(Adkaset eus Keleier)\nAr bajenn-mañ a zo evit eskemm war wikiarroud. Trugarez da lakaat ho evezhiadennoù warni:\n2 Keloù mat\n3 Lemel hep kaozeal\n4 Deskiñ kaozeal\n5 Deskiñ kaozeal ha chom hep diverkañ\n9 Use French for the interface when no translation available\n10 Arroud ar miz\nGourc'hemennoù evit ar bajenn degemer!Gwenn 17:54, 19 October 2007 (UTC)\nWar a seblant e seblant merourien meta da vezañ kendrec'het e c'heller ofisielaat ar wikarroud e brezhonek. Emichañs hon o hor wikiarroud dindan pemzekeiz!Benoni 00:00, 8 November 2007 (UTC)\nLemel hep kaozeal[kemmañ]\nMat e vije d'ar re a ziverk labour ar re all deskiñ kaozeal a-raok tennañ degasadennoù ar genlabourerien. Tri abeg da vihanañ zo da se:\nDoujañ ouzh an dud hag o labour.\nEfedusted: an doareoù-se zo mat-tre evit kregiñ da lakaat un aergelc'h a zisfiz ha ne vago ket ar c'hoant da labourat. Se eo a glasker?\nLabourioù efedusoc'h zo d'ober a-raok kregiñ da dennañ danvez hep asant an dud. Bianchi-Bihan 28 Kzu 2007 da 20:00 (UTC)\nN'eus bet diverket netra (met kement-mañ zo bet displeget dija war pajenn kaozeal B-B): kemmet zo bet lec'h da pajennoù a oa el lec'h fall (d.l.e. kanaouennoù, hag a zo bet kaset war wikimammenn, bet savet a-ratozh evit kement-se).Benoni 29 Kzu 2007 da 11:26 (UTC)\nUr wech adarre, rak ne vez ket aes bezañ komprenet ha neuze e ranker lavarout div wech:\na-raok ober seurt taolioù e ranker kaozeal, ha n'eo ket bet graet;\nar re na fell ket dezho kaozeal n'o deus ket ezhomm d'ober, met neuze ned eont ket da lakaat mesk e labour ar re all\nne vez ket dilojet an arrebeuri degaset gant an dud hep goulenn o ali, nemet gant perc'henned zo,\ngouest e vijen da zilec'hiañ an arrebeuri-se ma-unan, diwar genemglev, ar reolenn veur a dalv evit an holl, ha n'eus den a-us dezhi,\nne welan ket pelec'h emañ an arrebeuri, desket em eus magañ disfiz, ne gredin nemet pa vo diskouezet din ar chomlec'h amañ. Bianchi-Bihan 29 Kzu 2007 da 13:59 (UTC)\nNa servij da netra bezañ feulz ha tagus evel-se! Goude bezañ labouret en un doare efedus da lakaat un aergelc'h fall war wikipedia, setu ma teues d'ober kemend-all amañ? Na trist! Evit ar re na anavezont ket rouedad wikipedia, setu chomlec'h wikimammenn, e lec'h ma vo kavet klok ar pennadoù a vefe bet "diverket" hervez komzoù pozitivel Bianchi-Bihan: wikimammenn. Bianchi-Bihan eñ, un implijer kozh anezhañ, a oar mat tre kement-mañ, ha n'eo e "fulor" war ar bajenn-mañ nemet un tamm sinema evit klask lakaat brud fall warnon, e blijadur brasañ war wikipedia dija. Lavaret zo bet en un doare sklaer meur a wech war wikipedia dija e yae ar c'hanaouennoù war wikimammenn, a zo graet a-ratozh evit degemer an testennoù klok. Bianchi-Bihan n'eus kemeret perzh en eskemmoù-se, a zo bet a orin da grouidigezh wikimammenn.Benoni 29 Kzu 2007 da 18:10 (UTC)\nDeskiñ kaozeal ha chom hep diverkañ[kemmañ]\nN'eus ket da ziverkañ titloù pe istitloù lakaet gant ar re all, trugarez. Ken diaes doujañ d'ar reolenn-se ?\nMa vije bet graet an traoù evel ma tleent bezañ graet, gant doujañs ouzh ar reolennoù hag ouzh an dud, ne vije bet kudenn ebet.\nDispleget em eus, gant pasianted, perak e oa fall an doare implijet.\nN'em eus graet nemet enebiñ ouzh un doare dizereat da ober, ha ma vez desket kaozeal e vo an dro diwezhañ.\nOber kement-se zo "feulz ha tagus" (sic []). Biskoazh!\nAn doare feuls nemetañ a welan eo diverkañ pajennoù, hep goulenn ali an hini en doa savet anezho.\nSklaer eo digant piv e teu an dagadenn ad hominem [] kentañ.\nN'on ket sur eo dereat klask ober fent diwar-benn "komzoù pozitivel" (sic), war-lerc'h oberoù "negativel".\nGwelloc'h e vije bet prometiñ kaozeal a-benn ur wech all. N'eo ket bet graet c'hoazh. Bianchi-Bihan 30 Kzu 2007 da 05:26 (UTC)\nYa gwir eo: mat vije dit deskiñ kaozeal: kaozeal a zo eskemm ha pas skeiñ war an dud all (ha sevel titloù bewech ma respontez a zo un doare feulz tre da skeiñ dre titloù negativel: n'am eus gwelet den ebet oc'h ober kement-mañ nemedout). Mat vije ivez dit deskiñ doujañ d'an divizoù a-stroll ha nompas goulenn e vefe displeget dit kant gwech an hevelep tra. Ur wech ma z'eo sklaer un dra bennak, hag an diforc'h etre wikiarroud ha wikimammenn a zo sklaer-tre, e c'heller mont war raok ha lakaat pep danvez e lec'h ma z'eo dleet. Setu, n'am eus netra da lavaret ouzhpenn. Na gendalc'hin ket pelloc'h gant ar gaoz-mañ dre ma zo kalz traoù dedenusoc'h d'ober. Moarvat e vin e dizemglev kreñv gant ar pezh a skrivi dindan, dre ma na gilez morse, n'en em zigarezez morse ha ne ouiez morse asantiñ pa z'out aet re bell pe pa z'out faziet.Benoni 30 Kzu 2007 da 10:44 (UTC)\nEchu afer ar pennadoù tennet hep kaozeal: gwelet em eus pelec'h e oant, a-benn ar fin, peogwir em eus goulennet ar chomlec'h. Ur blijadur e oa gwelout penaos eo bet roet a galon vat.\nUr wech ouzhpenn e laran ne vije bet kudenn ebet ma vije bet un tammig kaoz er penn kentañ. En doare m'a'z eo tremenet an traoù e c'hallfemp krediñ eo ar youl a vanke.\nFellout a ra da unan bennak implij ar wiki evit kenderc'hel da ober tagadennoù personel (emaon o paouez gwelout lakaat an eil gwiskad). D'am soñj n'eo ket graet ar wiki-mañ evit se. Ret e vije embann se sklaer.\nMat e vije paouez gant an tagadennoù ad hominem adalek bremañ eta, ha pa vije diaes koll boazioù fall. Pa vezer paket o tiverkañ pe oc'h ober fazioù, n'eo ket an hini a ziskuilh ar fazi a zo da gondaoniñ.\nN'eo ket ret skrivañ traoù evel sevel titloù bewech ma respontez a zo un doare feulz tre (sic) : n'eo ket gwall sirius.\nMa karfe unan bennak kaozeal diwar-benn ar wiki hag al labour a c'hallfemp ober e vefen prest da gomz gantañ. Gortoz a ran eta. Gortoz pell gortoz gwell.\nBrav e vije gwelout pennadoù nevez o tegouezhout ur wech an amzer ivez. Betek-hen emaon un tamm ma-unan. Bianchi-Bihan 30 Kzu 2007 da 20:06 (UTC)\nWarlene em boa skrivet (uheloc'h)\nKeloù ebet abaoe. Un tamm labour am eus graet e-keit-se. Bianchi-Bihan 6 Gen 2008 da 04:09 (UTC)\nDiaes eo kaout c'hoant labourat war ur raktres e lec'h ma z'eus bet lakaet un aergelc'h ken fall ganit. Savet 'm eus ar wikiarroud-mañ, savet 'm eus ivez 90% eus ar pennadoù amañ betek poent, met traoù dedenusoc'h am eus d'ober em vuhez eget bezañ kunujennet ganit, te ha na oar ket eskemm gant an dud en un doare seder ha seven, te ha na oar ket kenlabourat na doujañ d'ar re all... Setu ma yan da glask aer fresk e lec'h all...Benoni 13 Gen 2008 da 20:18 (UTC)\nGoulenn kaozeal a-raok lemel pennadoù ar re all zo kement ha lakaat un aergelc'h ken fall eta. Setu un doare souezhus da nac'h kaozeal a-grenn.\nNe welan ket pelec'h ez out bet kunujennet. Met sur-mat e vi-te gouest da lavarout. Ma n'eus prouenn ebet evel just e vo ret tennañ kentel.\n... "te ha na oar ket" n'eo ket brezhoneg.\nMont da glask aer fresk da lec'h all zo un dra vat. Gant ma chomo fresk. Bianchi-Bihan 15 Gen 2008 da 00:31 (UTC)\nPlease join the discussion. --Nemo bis (kaozeal) 29 Kzu 2016 da 19:45 (UTC)\nArroud ar miz[kemmañ]\nOuzhpenn reiñ ho ali a-zivout « arroud ar miz », ho pet ar vadelezh da addisplegañ neuz nevez an degemer... Ho trugarekaat mil gwech ! — Lagad Zoltec (kaozeal) 20 Mez 2017 da 20:14 (UTC)\nColumns for references[kemmañ]\nMerci de nous aider à traduire dans votre langue • Read this in another language\n17 Gou 2017 da 19:26 (UTC)\nUpdate on page issues on mobile web[kemmañ]\nCKoerner (WMF) (talk) 12 Mez 2018 da 20:58 (UTC)\nAdtapet diwar « https://br.wikiquote.org/w/index.php?title=Wikiarroud:Tavarn&oldid=3213 »\nKemmoù diwezhañ degaset d'ar bajenn-mañ d'an 12 Mez 2018, da 20:58.